2017 йилнинг 9 июнида “Халқаро архивлар куни” тадбирлари доирасида Тошкент шаҳар давлат архивининг Учтепа туман филиали биносида “Ягона дарча” тамойили асосида фаолият юритувчи “Архив хизматларини кўрсатиш маркази” ни очилиш маросими бўлиб ўтди.\nМарказнинг асосий мақсади - фуқаролар ва тадбиркорларнинг Тошкент шаҳрининг турли чеккаларида жойлашган архивларга боришдаги оворагарчилигини олдини олишдир.\nСўнгги йилларда республика архив муассасаларига жисмоний ва юридик шахслар томонидан келаётган мурожаатлар сони тобора ортиб бормоқда. Биргина 2015 йилда давлат архивларининг ўзига 191 252, 2016 йилда - 209 429, 2017 йил 1-чорагида 68 482 мурожаат келиб тушди.\nАрхивларга шахсан ташриф буюрган фуқаролар сони 2015 йилда - 153 376 нафар, 2016 йилда - 175 006 нафар, 2017 йил 1-чорагида – 61 407 нафарни ташкил этди. Келиб тушган сўровларнинг учдан бир қисми, яъни 35% Тошкент шаҳар ҳудудида жойлашган 5та архив муассасаларига тўғри келмоқда. Тошкент шаҳар ҳудудидаги архивларга ташриф буюрувчи фуқароларнинг сони 2016 йилда - 19 600 нафар ва 2017 йил 1-чорагида - 8300 нафардан ортиқни ташкил этди.\nАйни вақтда Тошкент шаҳрида фаолият кўрсатаётган Ўзбекистон Республикаси Марказий давлат архиви, Ўзбекистон Республикаси Илмий-техникавий ва тиббиёт ҳужжатлари Марказий давлат архиви, Тошкент вилоят давлат архиви, Тошкент шаҳар давлат архиви ва Тошкент шаҳар Идоралараро шахсий таркиб ҳужжатлари марказий архивларига келиб тушаётган жисмоний ва юридик шахсларнинг сўров ва мурожаатларини бир жойда қабул қилиш, қайта ишлаш, ижрочиларга юбориш, ижросини назорат қилиш, тайёрланган архив маълумотномаларини ўз эгаларига тақдим этиш ишлари янги очилган марказда амалга оширилади. Шунингдек, Марказ мутахассислари томонидан фуқароларга архив фондлари, ташкилотларнинг ҳужжатлари сақланаётган жой манзили тўғрисида тезкор маълумотлар берилади.\n2017 йилда республика архив муассасаларига 1700 дан ортиқ тадбиркорлик субъектлари ҳужжатлари қабул қилинди. Тошкент шаҳар сегментида 5та архив мавжудлиги сабабли тадбиркорлик субъектлари ҳужжатларини архивга топшириш учун архивларнинг ихтисослигини билмаганлиги боис сансалор бўлишига тўғри келар эди. Эндиликда эса марказ мутахассислари томонидан Тошкент шаҳрида фаолият кўрсатаётган тадбиркорлик субъектларининг архив ҳужжатларини марказлашган ҳолда давлат сақловига қабул қилиш ишлари ҳам амалга оширилади. Мулкчилик шаклидан қатъий назар ташкилотларга ушбу марказ хизматидан фойдаланиб, архив ҳужжатларини сақловга ёки депозитар сақловга топшириш имконияти яратилди.


IT соҳа мутахассислари учун имтиёзлар кучга кирди - 05.04.2022, Sputnik Ўзбекистон\nIT соҳа мутахассислари учун имтиёзлар кучга кирди\nЎзбекистонда хориждан IT-соҳа мутахассисларини тез ва осон қабул қилиш, уларга юридик ва ташкилий хизматларда ёрдам кўрсатиш, улар учун солиқларини камайтириш... 05.04.2022, Sputnik Ўзбекистон\nТОШКЕНТ, 5 апрель — Sputnik. Ўзбекистонда 1 апрелдан ахборот технологиялари соҳаси мутахассислари учун қатор имтиёз ва преференсиялар жорий этилади. Бу ҳақида IT Парк матбуот хизмати хабар бермоқда. IT-Visa Ахборот технологиялари соҳаси мутахассислари ва инвесторлар, шунингдек, IT Парк резидентларининг хорижий таъсисчилари учун учун IT-visa жорий этилмоқда. Виза 3 йил муддатга берилади. Ушбу муддат давомида Ўзбекистон чегаралари доирасида ҳаракатланиш мумкин. Шунингдек, виза эгалари соддалаштирилган тартибдаги яшаш учун рухсатномага ҳамда Ўзбекистон фуқаролари билан тенг ижтимоий ҳуқуқларга (тиббиёт ва таълим) эга бўладилар. IT-Visa га эга бўлиш учун ITПарк томонидан тақдим этиладиган тавсиянома зарур.Дивиденд тўловлар Эндиликда IT Парк резидентларининг хорижий таъсисчилари дивидендлари учун солиқ ставкаси 5 % этиб белгиланди, ушбу ставка аввалроқ 10 %ни ташкил қиларди.Чет эл валютасида тўловлар. IT Парк резидентларига иш/хизматлар экспорти тушумлари доирасида дивидендлар ва иш ҳақини хорижий таъсисчилари/мутахассислари дебет карталарига хорижий валютада тўлашларига рухсат этилади.Виртуал офис IT Парк резидентлари учун офис майдонига эга бўлиш талаби бекор қилинди. Эндиликда резидентлар IT Парк дирекцияси билан шартнома тузишлари мумкин. Хизматнинг минимал нархи ойига 300 минг сўмни ташкил қилади. Хизматларга юридик манзил (почта манзили) ижараси, алоқа маркази, ёзишмаларни қайта ишлаш ва бошқалар киради.Виртуал офис учун шартнома компанияни офиснинг йўқлиги сабабли солиқ хавфи юқори субъект тоифасига киритиш учун асос бўла олмайди.Ташкилий ва юридик кўмаклар Хорижий мутахассисларни ишга жойлаштиришнинг соддалаштирилган тартиби. Эндиликда IT Парк резидентларига чет эллик мутахассислар учун ишлаш ҳуқуқини тасдиқловчи ҳужжат талаб этилмайди. Ишга жойлашиш учун PINFL кифоя.Шунингдек, релокация дастури доирасида IT Парк томонидан компанияларга қуйидаги масалаларда кўмак берилади:IT-мутахассисларига қуйидаги масалаларда ҳам ёрдам кўрсатилади:Хабарда айтилишича, IT -мутахассислари ва уларнинг оила аъзолари учун Тошкент шаҳрига кўникиш осон кечишида кўмаклашиш мақсадида ахборот-қўлланма ишлаб чиқилди. Унда барча керакли маълумотларни топиш мумкин.\nахборот технологиялари (it), имтиёз\nЎзбекистонда хориждан IT-соҳа мутахассисларини тез ва осон қабул қилиш, уларга юридик ва ташкилий хизматларда ёрдам кўрсатиш, улар учун солиқларини камайтириш каби имтиёзлар қонунийлаштирилди.\nТОШКЕНТ, 5 апрель — Sputnik. Ўзбекистонда 1 апрелдан ахборот технологиялари соҳаси мутахассислари учун қатор имтиёз ва преференсиялар жорий этилади. Бу ҳақида IT Парк матбуот хизмати хабар бермоқда.\nАхборот технологиялари соҳаси мутахассислари ва инвесторлар, шунингдек, IT Парк резидентларининг хорижий таъсисчилари учун учун IT-visa жорий этилмоқда.\nВиза 3 йил муддатга берилади. Ушбу муддат давомида Ўзбекистон чегаралари доирасида ҳаракатланиш мумкин. Шунингдек, виза эгалари соддалаштирилган тартибдаги яшаш учун рухсатномага ҳамда Ўзбекистон фуқаролари билан тенг ижтимоий ҳуқуқларга (тиббиёт ва таълим) эга бўладилар. IT-Visa га эга бўлиш учун ITПарк томонидан тақдим этиладиган тавсиянома зарур.\nЭндиликда IT Парк резидентларининг хорижий таъсисчилари дивидендлари учун солиқ ставкаси 5 % этиб белгиланди, ушбу ставка аввалроқ 10 %ни ташкил қиларди.\nЧет эл валютасида тўловлар. IT Парк резидентларига иш/хизматлар экспорти тушумлари доирасида дивидендлар ва иш ҳақини хорижий таъсисчилари/мутахассислари дебет карталарига хорижий валютада тўлашларига рухсат этилади.\nIT Парк резидентлари учун офис майдонига эга бўлиш талаби бекор қилинди. Эндиликда резидентлар IT Парк дирекцияси билан шартнома тузишлари мумкин. Хизматнинг минимал нархи ойига 300 минг сўмни ташкил қилади. Хизматларга юридик манзил (почта манзили) ижараси, алоқа маркази, ёзишмаларни қайта ишлаш ва бошқалар киради.\nВиртуал офис учун шартнома компанияни офиснинг йўқлиги сабабли солиқ хавфи юқори субъект тоифасига киритиш учун асос бўла олмайди.\nТашкилий ва юридик кўмаклар\nХорижий мутахассисларни ишга жойлаштиришнинг соддалаштирилган тартиби. Эндиликда IT Парк резидентларига чет эллик мутахассислар учун ишлаш ҳуқуқини тасдиқловчи ҳужжат талаб этилмайди. Ишга жойлашиш учун PINFL кифоя.\nШунингдек, релокация дастури доирасида IT Парк томонидан компанияларга қуйидаги масалаларда кўмак берилади:\nЮридик шахсни рўйхатдан ўтказиш;\nБанк ҳисоб рақамини очиш;\nСолиқ органларида рўйхатдан ўтиш;\nОфис излаш ва ижараси.\nIT-мутахассисларига қуйидаги масалаларда ҳам ёрдам кўрсатилади:\nIT Парк резидент компанияларида ишга жойлашиш;\nТиббий суғуртани рўйхатдан ўтказиш;\nБолаларни мактаб ва мактабгача таълим муассасаларига жойлаштириш.\nХабарда айтилишича, IT -мутахассислари ва уларнинг оила аъзолари учун Тошкент шаҳрига кўникиш осон кечишида кўмаклашиш мақсадида ахборот-қўлланма ишлаб чиқилди. Унда барча керакли маълумотларни топиш мумкин.


ЯНГИ САЙЛАНГАН ДЕПУТАТЛАР - Ўзбекистон овози газетаси\nЯНГИ САЙЛАНГАН ДЕПУТАТЛАР\nиши қандай ташкил этилади?..\nЎзбекистон ХДП Марказий Кенгашида маҳаллий Кенгашлардаги партия гуруҳлари фаолиятини такомиллаштириш бўйича ўқув-семинар ўтказилди. Унда Ўзбекистон ХДП Марказий ва Тошкент шаҳар кенгашлари масъул ходимлари, ижрочи котиблар, Тошкент шаҳар ва туман Кенгашлари депутатлари иштирок этди.\nСеминарда мамлакатимизда амалга оширилаётган кенг кўламли ислоҳотлар жараёнида вакиллик органлари, депутатлар фаолиятини янги босқичга кўтариш муҳим масала эканига эътибор қаратилди.\n— 2017 йилнинг 30 августида «Тошкент шаҳар халқ депутатлари туман кенгашларига сайлов тўғрисида»ги қонун қабул қилинди. Бундан мақсад давлат ҳокимиятининг демократик асосларини, вакиллик органларининг ижтимоий-иқтисодий, ижтимоий-сиёсий ўзгаришларни амалга оширишдаги роли ва аҳамиятини янада мустаҳкамлашдир. 24 декабрда пойтахтимизда халқ депутатлари туман Кенгашларига сайлов муваффақиятли ўтказилди.\nЭнди пойтахтда яшовчилар сайланган вакиллари кўмагида муаммоларни ҳал этиш имконига эга бўлди. Ҳар бир туман, маҳалладаги муаммоларни шу ҳудудда яшаган фуқарогина яхши билади. Шундай экан, депутатлар ҳудудни ривожлантиришга ўзларининг муносиб ҳиссаларини қўшишлари зарур. Электоратимизни ўйлантираётган муаммо ҳамда камчиликларни чуқурроқ ўрганиб, барча жабҳада қонун устуворлигини таъминлашда жамоатчилик иштирокини кенгайтириш, ислоҳотлар самарадорлигини юксалтиришда депутатлик назорати таъсирчанлигини ошириш муҳим аҳамиятга эгадир. Бу борада барча депутатлардан ташаббускорлик ҳамда фаолликни кутиб қоламиз.\nҲайдар Бобохонов, ЎзХДП Тошкент шаҳар кенгаши раиси, шаҳар Кенгашидаги ЎзХДП гуруҳи раҳбари:\n— Сайлов партия ташкилотларимиз ўз устида кўпроқ ишлаши кераклигини кўрсатди. Айниқса, айрим туман кенгашларидаги ходимларнинг етарли даражада малакага эга эмаслиги кўриниб қолди. Хато ва камчиликларимизни бартараф этиш чораларини белгилаб олдик.\nТошкент шаҳрида 1090 бошланғич ташкилотга эгамиз. Улар билан ҳамкорлик алоқаларимизни яхшилаш учун доимий тадбирлардан ташқари, аҳоли орасига чуқур кириб боришимиз керак. Одамларнинг мушкулини осон қилмасак, электоратимиз манфаатларини ишончли ҳимоя этолмасак, кутилган натижага эришиб бўлмайди.\nСайловга тўхталадиган бўлсак, номзодлар ўзига юклатилган вазифаларни ваколат доирасида амалга оширди. Уларга тарғибот тадбирларида, сайловчилар билан учрашув жараёнларида ёрдам берилди. Лекин сайловда кутилган тўлиқ очиқлик ва шаффофликка эриша олмадик. Ваҳоланки, Президентимиз Тошкент шаҳридаги маҳаллий Кенгашларга сайлов республикамизга намуна бўлиши кераклигини таъкидлаган эди. Шунинг учун биз партияларнинг ўзларига қўйиб берилишини, ҳаққоний кураш натижасида устун келганлар сайловдан ўтишини кутгандик. Бу сайлов бизга яна бир катта сабоқ бўлди.\nСайлов қонунчилигига ҳам ўз таклифларимизни бермоқчимиз. Қонунда белгилаб қўйилгани билан уни амалга оширмасак, олдимизда турган вазифаларни тўлиқ бажара олмаймиз. Камчиликларни бартараф этиш, ходимлар малакасини ошириш ва муносиб номзодларни тайёрлаб бориш керак.\nНигора Эшметова, Тошкент шаҳар Кенгашидаги ЎзХДП гуруҳи аъзоси:\n— Олдимизда жуда муҳим вазифалар турибди. Буларнинг биринчиси халқ манфаати учун хизмат қилиш, улар билан доимий алоқада бўлиб, ечимини кутаётган масалаларни ўрганиб боришдан иборат. Хусусан, ҳар биримиз Ҳаракатлар стратегияси асосида ишимизни ташкил этишимиз ва бу борада аниқ режага эга бўлишимиз зарур.\nБунинг учун, аввало, янги сайланган депутатлар ҳамда партия ташкилотлари ўртасидаги ҳамкорликни кучайтириш керак. Яъни, бошланғич ташкилотлар халққа энг яқин бўғин сифатида одамларни ўйлантираётган масалаларни ўрганиб, депутатларга тақдим этиши лозим. Аниқланган муаммолар ечими юзасидан партия гуруҳлари ҳамда доимий комиссия йиғилишларида ҳаётий таклифлар бериб бориш талаб этилади.\n— Тошкент шаҳар туман Кенгашларига сайланган депутатларнинг маҳорати, ўз иши бўйича тажрибаси юқори эканига ҳеч қандай шубҳа йўқ, албатта. Бироқ уларнинг сиёсий партиялар ҳамда маҳаллий Кенгашлар депутатлари, уларнинг фаолияти, ваколати ҳақидаги билим ва кўникмаларини бойитиб бориш талаб этилади. Улар партиямиз электорати манфаатларини жасорат билан ҳимоя қила олишида бу муҳим саналади. Шунинг учун ҳар бир депутатга услубий қўлланмалар тарқатилди. Партия ташкилотларимиз ҳамда фаоллар доимий равишда улар билан алоқада бўлиши иш самарадорлигини оширади, деб ўйлайман.\nБундан ташқари, партия кенгашларининг ижрочи котиблари депутатлик гуруҳлари фаолиятини, нуқтаи-назарини маҳаллий ижро ҳокимиятида ҳимоя қилишни ташкил этади. Кўриб чиқилаётган масалалар юзасидан гуруҳнинг ягона позициясини ишлаб чиқади, аъзолар фаолиятини мувофиқлаштиришга кўмаклашади, тармоқлар бўйича дастурлар тайёрлаш ва маҳаллий қарорларни муҳокама қилиш жараёнида партия нуқтаи-назари, электорат манфаатлари эътиборга олинишида ҳам муҳим ўрин тутади. Демак, ижрочи котиб имкониятларидан кенг ва унумли фойдаланиш зарур. Партия гуруҳлари ижрочи котибларининг билим ва кўникмаларини шакллантириш ҳам долзарб вазифадир. Ҳар қандай масалада ҳамкорликда, ҳамфикрликда иш олиб борсак, ўйлайманки, ишимизда ўзгаришга эришамиз.\nУлуғбек Ражабов, Мирзо Улуғбек туман Кенгашидаги ЎзХДП гуруҳи аъзоси:\n— Мана, сайлов ўтганига қарийб бир ой бўлди. Кўнгилга тугиб юрган масалалар бор. Шулар асосида депутатлик фаолиятимни йўлга қўймоқчиман. Яъни, мактаб, лицей ва коллеж ўқувчиларининг қизиқишларини ўрганиш, уларнинг бўш вақтини мазмунли ташкил этиш билан боғлиқ масалаларни ўрганиб, таклифлар ишлаб чиқмоқчиман.\nЎзим раҳбарлик қилаётган Мирзо Улуғбек технология касб-ҳунар коллежида ижтимоий ҳимоя масалаларини кучайтиришга эътибор қаратамиз. Хусусан, муассасамизда таҳсил олаётган 16 нафар меҳрибонлик уйи тарбияланувчилари билан янада кўпроқ ишлашимиз керак. Бугун ёшлар учун яратилган шароитлар барчага баробар эканини уларга тушунтириш, қизиқишларини рағбатлантириш масалаларига ҳам алоҳида аҳамият беришимиз лозим...\nСеминарда маҳаллий Кенгашлардаги партия гуруҳлари иш самарадорлигини ошириш, партия ташкилотлари ходимларининг касбий маҳоратини юксалтириш, қонун лойиҳаларининг ҳаётийлигини таъминлаш масалалари юзасидан таклиф ва тавсиялар билдирилди.


ЭКСТРЕМИЗМ ЖАМИЯТ КУШАНДАСИ — Zamaxshariy.uz\nЭКСТРЕМИЗМ ЖАМИЯТ КУШАНДАСИ\n5 марта, 2021 admin Мақолалар\nБугун дунёда кўплаб бузғунчи оқимлар муқаддас Ислом динини ниқоб қилиб бегуноҳ инсонларни қонини тўкмоқдалар. Хозир дунёда 500 га яқин экстремистик фундаменталистик ва террорчи ташкилотлар мавжуд бўлса, уларнинг тахминан 80% ислом динини ниқоби остида фаолият юритади. Бу оқимларни бир сўз билан «Динбузарлар» деб аташ мумкин.\nУлар ўзларига турли номларни қўйиб, диний шиорларни байроқ қилиб оладилару лекин қилаётган ишлари динимизга зиддир. Диний экстремизм жамият учун анъанавий бўлган диний қадриятлар ва ақидавий аҳкомларни рад этиш ва уларга зид бўлган ғояларни алдов ва зўрлик билан тарғиб қилишдир. Марказий Осиёда диний экстремистлар минтақа халқлари учун анъанавий бўлган Ханафий мазхаби ва Мотуридия ақидасини рад этиб, мусулмонларга сиёсийлаштирилган ғояларни сингдиришга уринмоқдалар.\nАсосий мақсади мусулмон дунёсини бирлаштирувчи ягона халифалик давлатини қуриш бўлган «Хизбут-таҳрир» ташкилоти жиходни тарғиб қилиш баробарида террорчи гурухлар учун «Зомбилаштирилган» жангарилар етказиб бермоқда, сўнги йилларда «Салафи солихларга эргашиш» шиорини ниқоб қилиб олган «Салафийлик» оқимидагилар қуръон оятларини сўзма-сўз талқин қилиб оятларни мажозий маъноларини рад этадилар. Мухаммад соллаллоҳу алайҳи васаллам мавлудларини нишонлашга қарши, ўзларига эргашмаган мусулмонларни кофирликда айблайдилар. «Жиҳодчилар» ижтимоий-сиёсий вазиятни издан чикариш, амалдаги дунёвий конституцион тузумни ағдариб, ислом амирлиги шаклидаги давлат куриш учун террор ва қўпорувчиликни авж олдирадилар. «Нурчилик» ислом дини асосларини бузаётган диний-фундаменталистик ташкилот.\nУларнинг шиори «Мақсадга эришиш йўлида хар қандай ёлғон ва хийла ишлатиш мумкин то қудратли бўлмагунча, маънавий жиҳод орқали харакат қилиш лозим»- деган фикри; уларнинг ўз ниятларига етишиш йўлида хеч нарсадан қайтмасликларини кўрсатади. Бошқа бузғунчи оқимларнинг мақсади хам, фаолияти хам динимиз кўрсатмаларига зид эканини хаёт тасдиқламокда. Бузғунчи оқимлар дунё халқига факат ёмонлик, вайроналик ва мотам келтирмокда. Улар айни кунда чет мамлакатларда ишлаётган ватандошларимиз орасига кириб Ўзбекистондаги мавжуд янгиланишлар, ислохотлар билан боғлик табиий муаммоларни бўрттириб кўрсатган ҳолда, уларнинг ечими ўзларининг қўлида эканини даъво қилмоқдалар. Аслида эса улар кирган ҳудудлар жангохларга айлангани барчага аён.\n«Ислом диёри» деб ном олган худудларга назар солсак 2009-йил Покистонда 12600 киши, Афғонистонда 2000 киши, Ироқда 4500 киши террорчилик курбони булган. Араб дунёсида бўлаётган воқеалар натижасида Ливияда ўн минглаб, Сурияда юз мингдан ортиқ киши халок бўлди. Ислом сўзининг луғавий маъноларидан бири «Тинчлик»дир, у одамларни хеч качон бузғунчиликка, қотилликка ундамаган, ундамайди хам.\nҚуръони каримда бегуноҳ кишиларни жонига қасд қилиш қораланиб, жумладан, бундай марҳамат қилинади: «Кимда-ким касддан бир мўъминни ўлдирса унинг жазоси жаханнамда абадий колишдир. Яна унга Аллох ғазаб килгай, лаънатлагай ва унга улкан азобни тайёрлаб қўйгай.» (Нисо сураси 93-оят.) Чунки хар бир инсон ер юзида тинчлик, осойишталик ва адолат барқарор бўлиши учун Аллох Таъоло олдида масъулдирлар.\nҚўшкўпир тумани бош имом-хатиби\nPrevious Post:ТЕРРОРИЗМ ВА ЭКСТРЕМИЗМ ЖАМИЯТ БАРҚАРОРЛИККА ТАҲДИДИ\nNext Post:ОГОҲЛИК УЧУН ХАММАМИЗ МАСЪУЛМИЗ


Британия Ассанжни АҚШга беришга қарор қилди | Qalampir.uz\nБритания Ассанжни АҚШга беришга қарор қилди\nОлам\t17 Июнь 14:47 6229\nБритания ички ишлар вазири Прити Пател WikiLeaks асосчиси Жулиан Ассанжни АҚШга экстрадиция қилишга қарор қилди. Бу ҳақда бугун, 17 июнь куни вазирликнинг расмий вакили маълум қилди.\n“17 июнь куни [Вестминстер] Магистрлар суди ва [Лондон] Олий суди томонидан кўриб чиқилгандан сўнг, Ассанжнинг АҚШга экстрадиция қилиниши маъқулланди. Ассанж одатдагидек 14 кунлик апелляция бериш ҳуқуқига эга”, дея унинг сўзларини келтиради “Guardian” газетаси.\nҚўшма Штатларда 50 ёшли австралиялик Жулиан Ассанж Америка тарихидаги махфий маълумотларни ошкор қилишнинг энг йирик иши билан боғлиқ жиноятларда айбланмоқда. Унга қўйилган айбловлар бўйича 175 йиллик қамоқ жазоси берилиши мумкин. Ўтган ой Лондондаги Вестминстер магистратура суди Олий суд қароридан сўнг, Ассанжни АҚШга экстрадиция қилиш тўғрисида қарор чиқарган эди. Охирги уч йил давомида Ассанж Лондоннинг Белмарш юқори хавфсизлик қамоқхонасида сақланмоқда.\nЖорий йилнинг январь ойида Лондондаги Вестминстер магистратура суди WikiLeaks асосчисининг экстрадиция қилинишини ноқонуний деб топди, чунки аутизм ва клиник депрессиядан азият чекаётган Ассанж АҚШ қамоқхонасига тушиб қолса, ўз жонига қасд қилишга тайёр. Бу Ассанжни АҚШга экстрадиция қилишдан бош тортиш учун асос бўлди, у ерда унга қарши 18 та жиноий иш қўзғатилди, аммо бу қарор АҚШ Адлия вазирлиги томонидан эътирозга учради.\nЎтган йилнинг декабрь ойида австралиялик адвокатлар Буюк Британия Олий судида қабул қилинган қарор устидан шикоятни кўриб чиқишни сўраб Лондон Олий судига мурожаат қилишган. 24 январь куни Лондон Олий суди қарор устидан Буюк Британия Олий судига шикоят қилиниши мумкинлиги ҳақида қарор чиқарди. 15 март куни олий суд журналистни бу ҳуқуқдан маҳрум қилди. Экстрадиция бўйича якуний қарорни Ички ишлар вазири Пател қабул қилиши керак эди.\nЖулиан Ассанж – австралиялик журналист ва телебошловчи ва “WikiLeaks” асосчиси.\nМаълумот ўрнида, Жулиан Ассанж 2010 йилда Швецияда жинсий зўрлаш номусга тегишда айбланган эди. 2012 йил июнь ойидан бери у Лондондаги Эквадор элчихонаси ҳудудида яшириниб юрди ва 2019 йил апрель ойида АҚШ сўровига биноан ҳибсга олинди. Лондон суди Ассанжни гаров шартларини бузганликда айбдор деб топди ва уни 11 ой қамоқ жазосига ҳукм қилди.\nАмерика Қўшма Штатларида у жосуслик тўғрисидаги 18 та қонунни бузганликда, шунингдек, махфий маълумотларни ошкор қилганликда айбланмоқда.\n02 Июль 08:30 88392\n02 Июль 17:23 76703\n03 Июль 12:03 66871\n04 Июль 13:26 57867\n02 Июль 12:22 46899


Ўзбекистон Миллий Хавфсизлик Хизматининг навбатдаги қотиллиги ва унга қарши муносабат\nby Admin on Thu Jun 04, 2015 4:39 am\nЎзбекистон Миллий Хавфсизлик Хизмати раиси Рустам Иноятовга\nЎзбекистон Ички Ишлар вазири Адҳам Аҳмедбоевга\nЎзбекистон Олий мажлисининг барча депутатларига\nКопияси: АҚШ ҳукумати, Европа Иттифоқи раҳбарияти ва халқаро ташкилотларга\nСизларнинг қўл остиларингда ишлайдиган ходимларнинг зўравонликлари, порахўрликлари, рэкет билан шуғулланишлари, қотилликлари нафақат Ўзбекистон ва Ҳамдўстлик давлатлари халқларига балки бутун дунёга машҳур бўлиб кетган.\nБунинг энг сўнгги далили қуйидаги келтирилган ва “Озодлик” Радиоси орқали тарқатилган Азиз Аҳмедовнинг нолаи фиғонидир.\nКечирасизлару, аммо сизлар раҳбарлик қилаётган ва қоғозда “Ҳуқуқни муҳофаза қилувчи давлат идоралари” деб аталадиган идораларнинг қутурган ходимлари тепадан, яъни сиз каби раҳбарлар томонидан етарли даражада назорат бўлмаганидан фойдаланиб (гоҳида эса балким сизларнинг шахсий буйруқларингизга биноан (масалан Россиядаги Ивановода Фуад Рустамхўжаевни, Швециядаги Стромсундда Обидхон қори Назаровни, Ўшда Алишер Соиповни жонларига суиқасд қилиш) Ўзбекистон фуқароларини уриш, қийнаш ва ўлдириш билан шуғулланиб келишмоқда.\nБир неча ўн йиллардан бери сизларининг Милиция Олий ўқув юртларида ва яна турли туман университетларда таьлим олган аммо оддий инсон сифатида раҳм шафқат, имон эътиқод, қонун ва адолат каби оддий нарсаларни ҳеч қачон ўрганмаган гумроҳ офицерларингиз гумон остида қўлга олинган фуқароларни уриб, қийнаб, зўрлаб, ўлдириб, кейин барча айбни ўзлари ўлдирган марҳумни бўйнига қўйишни одат қилиб олишган.\nСизларни ишларингизни назорат қилиши керак бўлган Ўзбекистон Бош Прокуратураси ва Ўзбекистон Олий суди ва уларнинг жойлардаги прокурорлари ва судьялари сизлардан қутурган итлардан қўрққандек қўрқишади ва сизларнинг ходимларингиз тўқиган турли туман асоссиз айбномалардан ҳеч иккиланмасдан фойдаланган ҳолда бегуноҳ фуқароларни бир неча йиллик қамоқларга ҳукм қилишади. Сизларни ходимларингиз уриб ўлдирган фуқароларнинг ўлим сабабларини текшириш, суд-медицина экспертизаси ўтказиш деган ишлар қарийб қилинмайди.\nСизлар эса тепада ўтириб олиб улар жўнатган рапортларни индамай ўқиб улар қилган жиноятларга заррача бўлсин эътибор бермайсизлар. Аксинча, бу каби жиноятларни қоралаш ўрнига офицер кийимини кийиб юрган жиноятчилаарни орден ва медаллар билан тақдирлайсизлар.\nБу дегани сиз жаноб Иноятов ва сиз жаноб Аҳмедбоев, сизларниинг ходимларингиз жойларда қилаётган барча жиноятларга шериксизлар деганидир.\nАгар сизлар бу жиноятларни ҳеч ким билмайди, билганда ҳам ҳеч қачон уларни фош қилиб, бизларга айб қўя олмайди деб ўйласангизлар у ҳолда чучварани хом санамоқдасизлар жаноблар.\nСизларнинг барча жиноятларингиз ва кирдикорларингиз кенг халқ оммасига ва халқаро ҳамжамиятга доимий равишда билдириб келинмоқда. Сизларнинг жиноятларингиз ёзилган том, том асарлар юзлаб Интернет саҳифаларида сақланмоқда.\nШу учун вақт ва эсингиз борида эс ҳушингизни йиғиб олинг. Ходимларингизни жиноятлар қилишига чек қўйинг.\nЧунки ҳар қандай зулмнинг чегараси бор, ҳар қандай адолатсизликнинг ўз ниҳояси ва ҳар қандай жиноятнинг ҳам ўз жазоси ҳам бор.\nҚуйида сизларнинг ходимларингиз Самарқандда уриб ўлдирган навбатдаги қурбон, Усмон Аҳмедовнинг фожиали ўлими ҳақида унинг отаси айтиб берган нарсаларни диққат билан ўқинг ва ана ўша қутурган ходимларингиз устидан жиноий иш қўзғатишни ўз зиммангизга олинг.\nЯхши ва хайрли ишларни бошлашни ва зулмга ниҳоят чек қўйишни эрта кечи йўқ.\nБу сизга Ўзбекистон халқи номидан бир топшириқ.\nЎзбекистон халқи сизларга мамлакатда адолат ва қонун ҳимоя қилинсин, фуқароларни ҳуқуқлари ҳурмат қилинсин деб олий мансабларни бериб қўйган.\nАна шу халқ ишончини шу пайтгача ерга қориштириб ташлаганингиз етади.\nҚачондир халққа хизмат қилиш кераклиги ҳақида ҳам сал ўйлаб кўринг.\nЎзбекистонда инсон ҳуқуқларини ҳимоя қилиш Халқаро ташкилоти (http://ihrsu.org ),\nЎзбекистон ОЗОДЛИК Ҳаракати (https://www.facebook.com/groups/ozodlik/ )\n"Озодлик " Радиосида тарқатилган хабар:\nМаълум бўлишича, Усмон Ахмедов шу йилнинг 7 март куни ўзи истиқомат қилган Жиззах вилояти Пахтакор тумани Ғалаба маҳалласидаги уйидан ҳибсга олинган.\n- Ҳозир уйимга маҳалла оқсоқоли ва ҳокимият вакиллари бошчилигида милиция ходимлари келишди. Ўғлимнинг ўз жонига қасд қилганини, унинг ўлиги Самарқанд шаҳар моргида эканини айтишмоқда. Гўё ўғлим ўз жонига қасд қилганмиш. Аммо мен бунга ишонмайман, чунки бир неча кун аввал унга передача беришга боргандим. Улар ўғлимни ўлдиришган. Мен бошқа хонага чиқиб, сизларга қўнғироқ қиляпман. Илтимос, ёрдам беринглар. Аввал-бошдан ўғлим айбдор бўлмаган, - деди “Озодлик”ка Азиз Ахмедов.\nА. Ахмедовнинг таъкидича, марҳум Усмон икки йил муқаддам Россияда ишлаб келган, бунгача Пахтакор тумани ҳокимлигининг сув хўжалиги бошқармасида ҳайдовчи бўлган. Уни дастлаб диний экстремизмда айблаб, яна уч нафар киши билан биргаликда ҳибсга олишган.\nТергов аввал Жиззах вилояти ИИБ, сўнгра МХХнинг Жиззах ва Самарқанд вилоят бошқармаларида давом эттирилган.\n- Ўғлим намоз ҳам ўқимаган, ўқишни ҳам билмасди. Ўзим Мудофаа вазирлиги қошидаги “Ватанпарвар” ташкилотининг маҳаллий бўлимида узоқ йиллар таълим берганман. Шу боисдан ҳам уйимизда доим ҳарбий қуролларни йиғиш бўйича йўриқномалар, плакатлар бўлган. Тинтув чоғида шу нарса топилиб, милицияга бу қўл келди. Уч ой давомида ўғлимни бизга кўрсатишгани йўқ. Бу хабарни айтишганидан сўнг шокка тушиб қолдик. Жанозани 2 июнь куни пешинга белгиладик, - дейди Азиз Ахмедов.\nҲуқуқни муҳофаза қилиш органлари ходимларига кўра, Усмон Ахмедов иродасизлик қилиб, тергов изоляторида ўз жонига қасд қилган. Матрас латтаси билан ўзини осиб ўлдирган, аммо бу хусусдаги дастлабки суд тиббий-экспертиза хулосаси марҳумнинг яқинларига тақдим қилинмаган.\nАзиз Ахмедов “Озодлик” орқали ўғли ўлими тафсилотлари очилиши, уни қийноққа солган орган ходимларининг жазога тортилишида ҳуқуқ ҳимоячи ташкилотлардан кўмак сўради. “Озодлик”нинг Усмон Ахмедов ўлими борасидаги сўровини Самарқанд вилоят прокуратураси изоҳсиз қолдирди.\nЗУЛМГА ҚАРШИ ОВОЗ БЕРИНГЛАР!\nby Admin on Sat Jun 11, 2016 12:06 pm\nҚадрли ватандошлар! Муқаддас Рамазон ойининг ушбу кунларида Ислом Каримовнинг ҳукумати бир мусулмоннинг оиласига нисбатан қаттиқ зулм ўтказиб, уларнинг бошига оғир мусибатлар солмоқда! Ҳадисларда шундай дейилади: "Агар сен ўзингни мусулмон билсанг ва зулмни кўрсанг уни қўлинг билан тўхтат. Қўлинг билан тўхтата олмасанг уни сўзинг билан тўхтат. Сўзинг билан ҳам зулмни тўхтата олмасанг унга қарши ўз норозилигингни ҳеч бўлмаса дилингдан ўтказ!"\nҚуйида келтирилган зулмга қарши Мурожаатни қўлланг. Элу юрт бир бўлиб зўравонларга қарши овоз берайлик. Бугун сиз берган овоз эртага бир золимни ножуя ҳаракатлардан тўхтатиши, бир мўмин мусулмонни жабру зулмдан асраб қолиши мумкин.\nАгар бир одам бошқа бир одамга зулм қилаётган бўлса уни учинчи бир одам тўхтатиши мумкин.\nАгар 4 одам бир бўлиб 1 одамга зулм қилаётган бўлса уларни бошқа бир 4 одам биргалашиб тўхтатишлари мумкин.\nАгар 100 одам 10 кишига зулм қилаётган бўлса уларни 40..50 одам ҳайқириб, важоҳат билан ҳаракат қилиб ўша 100 одамнинг зулмини тўхтатишлари мумкин.\nАгар бутун бошли бир давлатнинг куч ишлатар тизимлари бир оилага зулм қилаётган бўлса жамоат жам бўлиб, дадиллик ила ҳайқириб золимларнинг зулмини тўхтатишлари мумкин.\nЗолимга қарши ўзингизнинг кескин норозилик овозингизни беринг!\nЎзбекистон Президенти Ислом Каримовга, info@gov.uz\nМиллий Хавфсизлик Хизмати Раиси Рустам Иноятовга, info@snb.uz\nИчки Ишлар вазири Адҳам Аҳмадбоевга info@mvd.uz\nБош прокурор Ихтиёр Абдуллаевга, info@prokuratura.uz\nЎзбекистон Адлия вазири Музраф Икрамовга, info@minjust.gov.uz\nЖаҳон ва маҳаллий Оммавий ахборот воситаларига\nМИЛЛИЙ ХАВФСИЗЛИК ХИЗМАТИ ВА МИЛИTСИЯ ХОДИМЛАРИНИНГ ЎЗБЕКИСТОН ФУҚАРОЛАРИГА ҚАРШИ ЗЎРАВОНЛИКЛАРИ ТЎХТАТИЛСИН!\nЎзбекистон Миллий Хавфсизлик Хизмати ва Ички Ишлар вазирлиги ходимларининг Ўзбекистон фуқароларига қарши юритаётган зўравонлик сиёсатлари бугун ҳеч кимга сир эмас.\nБугунги кунда минглаб бегуноҳ инсонлар сиёсий ва диний қарашлари учун, ўнлаб журналистлар оддий ҳақиқатларни сўзлаганлари учунгина, ўнлаб ҳуқуқбонлар фуқароларнинг ҳақ ва ҳуқуқларини ҳимоя қилганлари учун узоқ йиллик қамоқларга ҳукм қилиниб, оғир аҳволда турли туман қамоқхоналарда қийноқлар остида, темир панжаралар ортида қолмоқдалар.\nАксарият ҳолларда МХХ ва ИИВ ходимларининг бегуноҳ инсонларни ҳибсга олиб, кейин уларни бўйнига улар қилмаган жиноятлари қўйиш, бу жиноятлари “мен қилдим” деб мажбуран тан олдириш, қилмаган жиноятини тан олишни истамаганларни қаттиқ қийноқларга солиш каби жиноятларни қилаётгани фактлар билан оммага маълум бўлиб бормоқда.\nЎзбекистон Республикасида ҳалигача Милиция ва МХХ ҳақида махсус қонунлар қабул қилинмаган. Бу эса айни пайтда бу тизимлардаги ходимларнинг ўзбошимчалигини, улар томонидан Ўзбекистон қонунларини оёқ ости қилиш ҳолларини кучайтирмоқда. Милиция ва МХХ ҳақида қонун қабул қилиниши давр ва халқ талабидир.\nБу икки қонунда ҳар бир милиса ва МХХ ходимининг ҳар бир ҳатти-ҳаракати қатьий белгиланган бўлиши лозим.\nҚонунни бузиб, фуқароларга зўравонлик қилган, уларни урган, тепган, уриб ўлдирган ҳар бир зобит, ҳар бир милиса ва МХХ ходими, улар қандай лавозимда ишлашидан қатьий назар, қонунга асосан жавобгарликка тортилишлари лозим.\nЖаноб Каримов! Сиз Ўзбекистон Жумҳуриятининг президенти сифатида давлат ходимлари йўл қўяётган ҳар бир қонунбузарликларга билвосита жавобгарсиз.\nБу мурожаатни ёзишга сабаб бўлган воқеъа эса яқинда Бухоро шаҳар МХХ бўлимининг жиноятчи ходимлари тадбиркор ака-укалар Раҳим ва Илҳом Ибодовларни асоссиз равишда ушлаб , кейин уларни сўроқ пайтида уриб, қийнаганлари ва қийноқлар остида Ибодов Илҳомни ўлимига сабабчи бўлганликлари тўғрисидаги воқеъадир. Ибодов Раҳимни эса 8 йилга қамоққа ҳукм қилишган.\nБу икки ака-ука оддий маъмурий тартиббузарлик учун дея қамоққа олиниб, улардан бири қийноқлар остида ўлиб кетди, иккинчиси эса узоқ муддатга қамалди. Уларнинг қари онаси ва гўдак болаларининг бирлари етим қолди, қолганлари боқувчисиз қолиб кетишди.\nНима сабабдан МХХ ходимлари доимий равишда оддий маьмурий ишларга, тадбиркорларнинг иқтисодий ишларига аралашишади?\nНима учун ҳар бир сўроқ маҳбусларни уриш, тепиш, ҳақорат қилиш каби жирканч усулларда олиб борилади?\nНима учун бир маҳбусни қийноқлар остида ўлдирган жиноятчи милитсия ва МХХ ходимларини ҳеч ким тўхтатмайди, уларни жиноий жавобгарликка тортишмайди?\nАхир жиноят қилган зобитлар ва МХХ ходимлари ушланмаса улар ўз жиноятларини давом эттираверишадику!\nНаҳотки бу оддий ҳақиқатни на сиз жаноб президент, на МХХ раиси Рустам Иноятов, на Бош прокуратура, на Олий Суд вакиллари тушунишмайди?\nСизлар бу жиноятларни қилаётган зобитларни ва МХХ ходимларини жавобгарликка тортмай уларни жиноятларига шерик бўлмоқдасизлар!\nБу жиноятлари етмагандек, ушбу кунларда МХХ ва милиция ходимлари, бирданига ўзининг икки ўғлидан ажраб қолган Хурсанд Ражабовага, у кишининг қизлари Дилфуза Ибодова ва онахоннинг невараларига қарши, ака-ука Ибодовларга таниш бўлган барча инсонларга қарши тинимсиз таьқиб ва тайзиқлар ўтказишмоқда.\nБу қонунбузарликлар ортида ана шу жиноятларни яширишга қаттиқ уринаётган Бухоро шаҳар прокурори Юлдаш Расулов турганлиги ҳам бизга аён бўлди.\nБу воқеа «Озодлик» радиосида ва бошқа кўплаб оммавий ахборот воситаларида ёритилди, инсон ҳуқуқларини ҳимоя қилувчи халқаро ташкилотларга етказилди.\nБу оила бошига тушган фожеани кузата туриб, адолатсизлик ҳаддан ошганлигига гувоҳ бўлиб, биз, бир гуруҳ Ўзбекистонлик фаоллар, Ўзбекистон Конституцияси кафолати деб саналмиш сиздан, жаноб президент Ислом Каримов, қуйидагиларни талаб қиламиз:\n1. Ўзбекистон Республикаси фуқароси Хурсанд Ражабова, у кишининг неваралари ва қизларининг Ўзбекистон Конституциясида белгилаб қўйилган ҳақ ҳуқуқлари ҳурмат қилинсин. Уларни Бухоро вилояти МХХ бўлими, Прокурори ва милиция ходимлари тинч қўйишсин!\n2. Илҳом Ибодовни ҳибсхонада уриб, қийнаб ўлдирган Бухоро шаҳар МХХ ходимлари ва уларга буйруқ берган мансабдор шахслар жиноий жавобгарликка тортилсин!\n3. Раҳим Ибодовни ҳеч бир далил исботсиз 8 йилга қамоққа ҳукм қилган Суд қарори қайтадан вилоят судида холис ва адолат асосида кўриб чиқилсин! Ибодовлар оиласига қарши қилинган жиноятларни яширишга қаттиқ уринаётган Бухоро шаҳар прокурори Юлдаш Расулов устидан жиноий иш қўзғатилсин!\n4. Бу оилага МХХ ва милиция ходимлари томонидан етказилган моддий ва маънавий зарар қоплансин.\n5. МХХ ва Милиция ҳақида қонун қабул қилиниб, бу тизимдаги зўравонликлар ва қонунбузарликларга чек қўйилсин!\n6. Бу каби бошқа кўплаб МХХ ва милиция ходимларидан ноҳақ жабр кўрган фуқароларнинг ишлари қайтадан, адолатли ҳакамлар томонидан кўриб чиқилсин.\nЖаноб Каримов! Бу ишларнинг барчаси сизнинг Президент сифатида бажаришингиз лозим бўлган энг мўҳим вазифалардир.\nЖабрдийдалар арзини сизларга етказувчилар:\nҲазратқул Худойберди, Ўзбекистон ОЗОДЛИК Ҳаракати Ташкилий қўмитаси раиси\nМуҳаммадсолиҳ Абутов, “Саҳвий” радиоси раҳбари\nТолиб Ёқубов, Ўзбекистон Халқаро инсон ҳуқуқлари жамиятининг фахрий раиси\nДилобар Эркинзода, фуқаролик жамияти фаоли\nМалоҳат Эшонқулова, журналист, ҳуқуқбон\nСалохиддин Усманов, тадбиркор, “Коррупцияга қарши кураш “ фонди вакили\nМуҳаммад Исмоилхонов, Туркистон Жадидлар ҳаракати раиси\nАбдулҳамид Пўлатов, Ўзбекистон инсон ҳуқуқлари халқаро жамиятининг фаоли\nАман Сагидуллаев, "Олға Қорақалпоғистон" ҳаракати раҳбари\nФуқаролик жамияти фаоллари:\n- Матлуба Муҳаммад\n- Обид Каримов\n- Абдураззоқ Абдулҳақ\n- Дилшод Элмуродов\n- Исоқжон Зокиров\n- Аббос Чиндавлатов\n- Ниғмат Ёдгорхўжаев


Ўш вилояти ҳокими Анвар Ортиқовнинг билдиришича¸ Россия ва Қирғизистон расмийлари терроризмга қарши курашда ҳамкорликни ошириш мақсадида Қирғизистонда Россиянинг иккинчи ҳарбий базасини очиш масаласини муҳокама қилмоқда.\nЎтган йили Россия пойтахт Бишкек яқинидаги Қантда ўзининг ҳарбий ҳаво базасини очган эди.\nОртиқовнинг айтишича¸ Россиянинг иккинчи ҳарбий базасини Ўш вилоятида очиш тўғрисида дастлабки музокаралар бўлиб ўтган. Аммо Қирғизистон ҳукумати ҳали бу тўғрида қарор бергани йўқ.\nРоссиянинг “Время Новостей” газетаси бугун ëзишича¸ Россия Давлат думасининг МДҲ масалалари бўйича раиси Андрей Кокошин ўтган ҳафта Бишкекка сафар қилганида Қирғизистонда Россиянинг иккинчи ҳарбий базасини очиш масаласини муҳокама қилган.\nЎш вилояти ҳокими Анвар Ортиқов бу ҳақдаОзодлик радиосига буларни айтди:\n“Биринчидан бу масала ҳукуматлар даржасида ҳал қилинади. Мен Россия делегацияси билан учрашдим¸ Россия томонидан шундай таклиф бўлган экан. фикримча ҳали бу тўғрида қарор қабул қилишга анча эрта¸аммо бу масала ҳал қилиниши мумкин”¸ - деди Ортиқов.


Тожикистон делегацияси Ўзбекистонга келди\n21:17 / 10.10.2017\nЎзбекистонда узоқ йиллардан бери биринчи марта Тожикистон маданият кунлари ўтказилади. Бу тадбир 10-14 октябрь кунларида бўлиб ўтиши белгиланган. Шу муносабат билан Ўзбекистонга келган Тожикистон ижодий делегацияси ушбу кунларда мамлакатимизнинг диққатга сазовор жойлари, маданий мерос объектлари ва тарихий обидаларига ташриф уюштиради. Қўшни давлат делегацияси ташрифи доирасида бир қатор тадбирлар бўлиб ўтади.\nЎзбекистон Республикаси Маданият вазирлиги Ахборот хизмати берган хабарга кўра, тадбирнинг илк кунида соат 11:00дан соат 12:00га қадар Ўзбекистон тасвирий санъат галереясида «Замонавий Тожикистон» фотокўргазмаси ва тожик халқ ҳунармандчилик маҳсулотлари намойиши бўлиб ўтади.\nШу куннинг ўзида соат 19:00дан соат 20:30га қадар Алишер Навоий номидаги Ўзбекистон давлат академик Катта театрида тантанали очилиш ва концерт дастури ҳам ташкил этилиши режалаштирилган.\nИккинчи куни, соат 16:30дан соат 18:00гача Алишер Навоий номидаги кино саройида «Истинный полден» фильми намойиши ўтказилади. Кечки дастурдан эса (соат 18:00дан соат 19:30гача) Ўзбекистон давлат консерваториясида ўтказиладиган Тожикистон санъат усталарининг концерти ўрин олган.\nТожикистонда ҳам ўша муаммо: вазир пиёз нархи нега тушиб кетганини айтди\nКВН бўйича Тожикистон терма жамоаси сардори 12 йилга озодликдан маҳрум этилди\n23:13 / 11.07.2018\nЎзбекистон фуқароси Тожикистонда автоҳалокатга учради: у машинаси билан Варзоб дарёсига қулади\n14:12 / 09.07.2018


Дунёдаги барча бойликларнинг ярмига 1 фоизгина одамлар эгалик қилмоқда - yangiliklar\nДунёдаги барча бойликларнинг ярмига 1 фоизгина одамлар эгалик қилмоқда — yangiliklar\n2016 йилнинг ўртасидан 2017 йил ўртасигача дунё аҳолисининг жами бойлиги 6,4 фоизга ошиб, 280 трлн долларга етди. Бундан Швейцариянинг Credit Suisse банкининг Global Wealth Report анъанавий ҳисоботидаги маълумотлар дарак бермоқда. Ўсиш суръатлари охирги 5…\nСиз ҳозир Иқтисодиёт категориясидаги янгиликларни кўриб чиқдингиз. Бу сарловҳаси Дунёдаги барча бойликларнинг ярмига 1 фоизгина одамлар эгалик қилмоқда бўлган мақола yangiliklar.net сайтига киритилган.\nКорея молиявий ташкилотлари...\nЎзбекистон 2018 йил январь ойида...\n1 гектардан ортиқ участкага эга...


Ўзбекистон тарихида илк бор Халқаро юридик форум ўтказилмоқда\nЎзбекистон тарихида илк бор Халқаро юридик...\n21.01.2019 17:22 0 1212\nДавлат дастурига мувофиқ, жорий йилнинг апрель ойида Тошкент шаҳрида мустақил Ўзбекистон тарихида биринчи марта Халқаро юридик форум бўлиб ўтади. Бу ҳақда Адлия вазирлиги матбуот хизмати хабар берди.\nТадбир Ўзбекистон Республикаси Адлия вазирлиги томонидан Олий суд ва Бош прокуратура билан ҳамкорликда ташкил қилинмоқда.\nЯқин кунларда Форумнинг расмий веб-сайти ишга тушади ва унда Форум билан боғлиқ барча маълумотлар жойлаштирилади. Шунингдек, Форумда иштирок этишни ҳоҳловчилар шу веб-сайт орқали рўйхатдан ўтишлари мумкин бўлади.\nАдлия вазирлиги форум\nҲуқуқ 25/04, 16:21


Ёшларимиз зафари – Сурхон тонги\nБош саҳифа / Жамият / Ёшларимиз зафари\nИюл 7, 2018\tЖамият Изоҳ қолдириш 635 Кўрилди\nХалқимизда хушхабарнинг қаноти бор, деб бежиз айтишмайди. Ўзбекистон ёшларининг Болгариянинг Бургас шаҳрида бўлиб ўтган мактаб ўқувчи-лари ўртасидаги халқаро математика мусобақасида эришган ютуқлари бир зумда бутун дунё бўйлаб тарқалди.\nМаълумки, турли нуфузли давлатларда ўтказиладиган халқаро математика мусобақасида ҳар йили ўттиз мамлакатдан келган ёшлар беллашадилар. Шуни қувонч билан айтиш лозимки, 2014-2017 йилларда мамлакатимиз ёшлари ушбу нуфузли хал- қаро мусобақаларда иштирок этиб, иккита олтин, олтита кумуш, иккита бронза ва турли кўринишдаги жамоа совринларини қўлга киритишган.\nНавбатдаги мусобақа эса жорий йил 1-6 июль кунлари Болгариянинг Бургас шаҳрида бўлиб ўтди. Унда мамлакатимиздан 8 нафар иқтидорли ёш иштирок этди. Мактаб ўқувчилари ўртасидаги хал қаро математика мусобақасида шахсий беллашувда якка тартибда ечиш учун 15 та масала, жамоа беллашувида биргаликда ечиш учун 10 та масала тақдим этилди. Ўзбекистонлик ўқувчилар дунё мамлакатларидан келган 600 нафардан ортиқ тенгдошлари орасида математиканинг комбинаторика, сонлар назарияси, алгебра, анализ асослари ва геометрия бўлимларига оид мураккаб масалаларни ечишда ўз билим ва иқтидорларини яққол намоён этишди.\nШахсий беллашувлар натижаларига кўра, ўзбекистонлик ёшлар юқори кўрсаткичларни қайд этишди. Дониёр Исмоилов олтин, Лазизбек Ражаббоев, Жаҳонгир Норбоев кумуш, Искандар Бўриев, Муҳаммадризо Мажидов бронза, Севарахон Остонова, Элдор Нейматов, Саидали Миродуллаевлар фахрий диплом билан тақдирланишди. Халқаро математика мусобақаси ғолиблари орасида воҳадошимиз борлиги кўпчиликни қувонтирди. Ўзбекистонда хизмат кўрсатган ўқитувчи, сенатор Шоҳида Орипова раҳбарлик қилаётган Термиз шаҳридаги 4-ихтисослаштирилган мактаб-интернатининг 7-синф ўқувчиси Искандар Бўриевнинг фахрли ўрин олиши нафақат унинг ота-онаси, мактаб жамоаси, балки Сурхон воҳаси халқ таълими ходимларининг қувончига сабаб бўлди. Айтиш лозимки, бу таълим даргоҳида ўқиган кўплаб ёшлар нуфузли олийгоҳларда билим олишмоқда.\nБиз мактаб ўқувчилари ўртасидаги халқаро математика мусобақаси ғолиби, ҳамшаҳаримиз Искандар Бўриевни, унинг ота-онасини, мактаб маъмуриятини, ўқитувчи ва мураббийларини ушбу ютуқ билан самимий табриклаб, келгусидаги фан сирларини ўрганишдек машаққатли ишларида юксак парвозлар тилаб қоламиз.\nОлдинги От чопса гумбурлар тоғнинг дараси\nКейинги Санъатга бахшида умр\nИккинчи мавсум ҳосили


18.02.2021 – SURXONDARYO VILOYAT KASABA UYUSHMALARI TASHKILOTLARI BIRLASHMASI\nХўжаипок санаториясига ташриф\nЖорий йилнинг 18 феврал куни Сурхондарё вилоят ҳокими Тўра Абдиевич Боболов қурилиши режалаштирилган дам олиш, соғломлаштириш “Хўжаипок ота” сихатгоҳи бўлди.\nВилоят Ҳокими Тўра Абдиевич Боболов\nОлтинсой тумани ҳудудида “Хўжаипок ” санатория, соғломлаштириш мажмуаси қурилиш майдонини кўриб чиқди ҳамда даҳлдор раҳбарлар ва маҳаллий аҳоли вакиллари билан суҳбат қилди.\nАҳоли вакиллари кўтарган муаммолар ечими юзасидан раҳбарларга тегишли топшириқлар берилди.Учрашувда Ўзбекистон касаба уюшмалари Федерацияси раиси ўринбосари С.Н. Ахмедов иштирок этди. Аҳоли вакиллари кўтарган муаммолар ечими юзасидан раҳбарларга тегишли топшириқлар берилди.\nВилоят автомобиль йўллари худудий Бош бошқармасида Президент Олий Мажлисга Мурожаатномаси ҳамда янги қабул қилинган қонунларни тарғиботи бўйича Давра суҳбати ўтказилди. Унда меҳнат хуқуқ инспектори З. Холов ва техник инспектор Д. Шукуровлар маруза қилдилар.


Тадбиркор яна қанча кутсин? Тошкентда ҳокимлик 2 йилдан бери ваъдасини бажармаяпти\n19:25 / 11.11.2020\nТадбиркор Рустам Муҳаммад Шайхонтоҳур туманидаги бир МФЙ биносини қуриб битирган, бошқа бир МФЙ биносини таъмирлатган, ИИБга мебеллар олиб берган. Бунинг эвазига тадбиркорга ваъда қилинган ерни ҳокимлик икки йилдан бери бермаяпти.\nГап шундаки, тадбиркор Рустам Муҳаммад ва аёли Дилноза Нуриддиновага 2017 йил туман ҳокимининг қарори билан Шайхонтоҳур тумани «Сархумдон» МФЙдан 24 сотих ер ажратиб берилади. Тадбиркорга мазкур ҳудудда маҳалла маркази биноси ва маиший хизмат кўрсатиш бинолари қуришга рухсат берилади.\nТадбиркор ажратилган ҳудуднинг 4 сотихига маҳалла маркази қуришни бошлайди. Қолган 20 сотих эса маҳалла маркази қуриб бераётгани учун тадбиркорга берилиши керак бўлган. Марказнинг орқа томонидаги ажратилган ҳудудда аҳоли қурилишга рози бўлмайди. Шундан сўнг туманнинг ўша вақтдаги ҳокими Одилхон Рустамов бошқа жойдан ер ажратиб беришини айтган.\n«Одилхон Рустамовдан сўнг туманга Баҳодир Ғойибназаров ҳоким бўлиб келди. Менга ажратилган ҳудудни атрофлича ўрганишди. Шундан сўнг ҳоким менга бошқа ердан жой ажратиб беришини айтиб, туман архитектори ва ўринбосарига топшириқ берди. Ўша вақтларда туман ҳокимларининг ер ажратишига ваколати бор эди.\nШундан сўнг менга бошқа жой топиб, кўрсатишим кераклигини айтишди. Шу кўчани бошидан жой топиб кўрсатдим. Aрхитектор: «Ҳужжатларни тайёрлайверинг, керакли жойлардан рухсатномаларни олинг, шу жойни сизга ажратиб берамиз», деди.\nҲали менга бошқа жойдан ер ажратилгани тўғрисида қарор чиқмасдан, «Сархумдон» МФЙ ўрнидаги эски тўйхона ва аҳоли гаражларини бузиб, маҳалла маркази биносини қурилиш ишларини бошлаш кераклигини айтишди. Халқнинг олдида берган ваъдасига ишониб, ҳали қарор чиқмасдан маҳалла маркази биноси қурилишини бошладик.\nКўриб турганингиздек, «Сарҳумдон» МФЙ – Тошкентдаги энг катта бинога эга маҳаллалардан бири. 400 м.кв га яқин, 13 та хонадан иборат.\nВақтинча ишни тўхтатдик. Чунки бизга ваъда қилинган ер ажратилиши пайсалга солиб келинмоқда. 2017 йилдан 2019 йилгача Шайхонтоҳур туманида 4 та ҳоким алмашди. Маҳалла маркази қурилишига ўша вақтда (2018 йил) 800 миллион сўмга яқин маблағ кетган. Ҳозирда маҳалла 95 фоиз тайёр бўлган. Тўлиқ қурилишни тугатиб бераман, фақат бизга ваъда қилинган ер ажратиб берилмаяпти», – дейди тадбиркор Рустам Муҳаммад.\nТадбиркорнинг таъкидлашича, ҳокимликка ер топиб, кўрсатишга қўрқиб қолган. «Чунки кўрсатилган ерларнинг ҳаммаси ё эгали бўлиб чиқяпти, ёки бошқа бировга бериб юбориляпти», – дейди у.\nШикоятчининг қилган ишларини маҳалла фуқаролари, нуронийлар ҳам тасдиқлашди. Ҳатто улар ҳам тадбиркорга ваъда қилинган ер ажратилишини сўраб бир неча бор юқори ташкилотларга мурожаат қилган. Чунки айни вақтда маҳалла маркази масжид биносида жойлашган. Улар ҳам тезроқ янги бинога кўчиб ўтишни, бинодаги кутубхона ва нуронийлар учун қурилган хоналардан фойдаланишни истамоқда.\nМаҳалла маркази қурилишини тадбиркор ҳам тўлиқ тугатиб беришини хоҳлайди, лекин ҳокимлик ваъдасини бажармаётгани сабабли иш тўхтаб қолган.\n«Яна бир маҳалла марказини таъмирлаб, ҳудудий ИИБга 30 миллион сўмлик мебеллар олиб бердим. Лекин…»\nРустам Муҳаммаднинг сўзларига кўра, у туманнинг «Шодлик» маҳалла марказини ҳам таъмирлаб берган. Маҳалла маркази ёнидаги ҳудудий ички ишлар бўлимига 30 миллион сўмлик мебеллар ҳам олиб берган. Эвазига ваъда қилинган 10 сотих ер, «Сархумдон» маҳалласида бўлганидек, берилмаган.\n«Иккинчи маҳалла – «Шодлик» маҳалла маркази ҳам реконструкцияга тушган. Бинонинг томларидан чакки ўтар эди. Биз ҳаммасини олиб ташлаб, янгидан таъмирлаб бердик. Деразаларини ҳам алмаштирдик. Ички қисмини ҳам уйимизда йўқ жиҳозлар билан таъмирладик.\nЁнидаги ҳудудий ИИБга ўша вақтдаги ҳоким Ойбек Миртемиров илтимосига биноан 30 миллионлик мебеллар олиб бердик. Лекин ваъда қилинган ер ҳанузгача берилмаяпти», – деди тадбиркор.\n«Шодлик» МФЙ раиси Рустам Aбруев ҳам буни тасдиқлади. Унинг айтишича, маҳалла марказидаги шароит анча оғир бўлган: тадбиркор ҳамма нарсани олиб ташлаган, фақат тўрт деворни қолдириб, қайтадан замонавий қилиб таъмирлаб берган.\nРаиснинг айтишича, ҳокимлик томонидан тадбиркорга ваъда қилинган 10 сотих ер ҳозиргача берилмаяпти. Шунингдек, маҳаллада тадбиркорга бериладиган ер миқдорича ерлар қолмаган.\n«Шаҳар ҳокимлигига қарор лойиҳасини берганмиз» — туман ҳокимлиги\nШайхонтоҳур тумани ҳокимининг қурилиш масалалари бўйича ўринбосари Беҳруз Ҳакимовнинг айтишича, бу тадбиркор иши бўйича қарор лойиҳаси шаҳар ҳокимлигига берилган. Ҳозирча жавоб бўлмаган.\n«Бу тадбиркор ҳақиқатан ҳам туманимиздаги «Сарҳумдон» ва «Шодлик» маҳалла марказларида қурилиш ишларини қилган. Қурилишда озгина камчиликлар бор, сабаби маҳалла гузарини қуриш ҳисобига ер майдони ажратилиши керак бўлган.\nБу ҳақда шаҳар ҳокимининг қарори иловасида манзили кўрсатилган эди. Белгиланган ерда қурилиш қилишга аҳоли томонидан эътирозлар кўп бўлди ва ер ажратилмади. Шу йилнинг бошларида шаҳар ҳокимининг қарори иловасига ўзгартириш киритиш бўйича қарор лойиҳасининг шаҳар ҳокимига тайёрлаб берганмиз. Ҳозирда шаҳар ҳокимлиги томонидан бу муҳокама қилинмоқда. Ҳозирча жавоб келгани йўқ», – дейди ҳоким ўринбосари.\n«Бизга қарор лойиҳаси келиб тушмаган» — Тошкент шаҳар ҳокимлиги\nПойтахт ҳокимининг архитектура, капитал қурилиш ва коммуникация масалалари бўйича ўринбосари котибияти мудири Aбдурашид Aбдулазизов бу масала бўйича қарор лойиҳаси шаҳар ҳокимлигига келиб тушмаганини маълум қилди.\nБу орада давлат амалдорларининг ваъдасига ишонган тадбиркор 2 йилдан бери сарсон.\nҒайриқонуний йўллар билан эмас, ўз меҳнати ва сармояси билан бизнес қилмоқчи бўлганларга муносабат бундай бўлса (четдан инвестор келишини қўя туринг), тадбиркорлик қандай ривожлансин?\nТадбиркорни маҳалла фуқаролари ва раислари ҳам қўллаб-қувватламоқда, ҳокимликлар эса... Икки йиллик кутиш яна қанчага чўзиларкин?\nРаҳматилло Исроилов, Kun.uz мухбири.\n19:01 / 15.02.2022\nТошкентдаги «Анҳор» боғи сотувга қўйилди\n13:26 / 27.01.2022\nСолиқ муаммолари: Тадбиркорларга айрим енгилликлар эълон қилинди\n19:41 / 25.01.2022\nМарҳаматда хусусий мулкка чанг солинмоқда. Ҳокимликка судлар “кўмаклашяпти”\n19:27 / 21.01.2022\nСолиқ қўмитаси нега яна эътибор марказида? Муаммолар туғдирадиган ўзгаришлар ҳақида


Жорий йилнинг 23 февраль куни ижтимоий тармоқда Наманганда педофил қўлга олингани ҳақида хабарлар тарқалди. Хабарга видео ҳам илова қилинганди.\nНаманган вилояти ИИБ Матбуот хизматининг маълум қилишича, видеотасвир юзасидан олиб борилган суриштирув ишлари натижасида қуйидагилар маълум бўлди.\nНаманган шаҳрида яшовчи фуқаро Н.О. 2020 йил 11 февраль куни кеч соат 18:00 лар чамасида ўзининг бошқарувида бўлган автомашинасини бошқариб кетаётиб, Наманган шаҳар Мустақилликнинг 5 йиллиги МФЙ Чархпалак кўчаси бошида 6-синф ўқувчиси, вояга етмаган Р.О. ва унинг синфдошларини кўриб, уларни тўхтатади. Уларга йўли шу томондалиги ва йўл-йўлакай қизларни ташлаб қўйишини айтган ҳамда автомашинасида қизларни манзилларига ташлаб, вояга етмаган Р.О.га эса пул бериб, уни исмини сўраган. Шу вақтда қўрқиб кетган Р.О. шовқин кўтарган. Буни эшитган яқин атрофдаги одамлар ички ишлар бўлимига хабар беришган.\nҲолат юзасидан олиб борилган тергов суриштирув ишлари ва гувоҳларнинг кўрсатмаси натижасида фуқаро Н.О. вояга етмаган қизга шилқимлик қилиб, жамоат тинчини бузгани аниқланди.\n2020 йил 12 февраль куни Норин тумани маъмурий суди томонидан Наманган шаҳар ИИО ФМБ 2-сонли ИИБ биносида бўлиб ўтган сайёр суд мажлисида фуқаро Р.О. Ўзбекистон Республикаси Маъмурий жавобгарлик тўғрисидаги кодексининг 183-моддасида кўрсатилган ҳуқуқбузарликни содир этган деб топилиб, жарима жазоси тайинланган.\nКиритилди: 12:27 25.02.2020. Ўқилди: 3381 марта. Фикрлар сони: 0 та.


Ватан ҳимоячилари куни билан қутлаймиз!\n14 Янв 2019 3614\nҲарбий оркестр хизмати бошлиғи, бош дирижёр, подполковник Бахтиёр Саиджоновнинг таъкидлашича, унинг жамоаси республика ва халқаро фестивалларда иштирок этмоқда. Жамоа репертуари ранг-баранг: миллий мусиқадан тортиб, жаз композициялари, классик мусиқа ва ҳоказоларгача.\nМудофаа вазирлиги, шунингдек, Марказий ҳарбий оркестр барчани Ватан ҳимоячилари куни билан чин юракдан муборакбод этади! Мустаҳкам соғлиқ, оилавий фаровонлик, омад тилайди! Осмонимиз ҳамиша мусаффо бўлсин! Мана шу илиқ табрик сўзларига pv.uz портали таҳририяти ҳам қўшилади. Ўтаётган ҳар бир кунингиз ёруғ бўлсин!


"Тириклайин ёнган меҳнат муҳожирлари, уларни ўлигини санашдан қачон нарига ўтамиз?"\nКеча Қозоғистонда рўй берган фожиадан кейин, фейсбукда норасмий мотам тутган юртдошларимиз сони ортмоқда. Ушбу фожиа юзасидан билдирилган таъзиялар, унга етаклаган омилларни танқиди ва таҳлили ҳам кўпаймоқда. Қуйида улардан бир қанчасини келтирамиз.\n"Тириклайин ёнган меҳнат мухожирлари"- нақадар совуқ хабар. Қачон муҳожирлар ўлигини санашдан нарига ўтамиз қачон чоралар кўрамиз?\nЕтти тонналик,тўққиз тонналик ош қилдик.....\nХўжа кўрсин алламбало дабдабалар билан ўзимизни гўёки бутун дунёга намойиш қилиб, Гиннеснинг китобига ҳам кирдик......\nЛекин,мана шу тириклай ёниб кетган жабрдийдалар шу ошларда кўрсатилганидек фаровонлик бўлганида аксарияти ҳали ўттизга ҳам кирмаган навқиронлар шу мусофир юртларга бир бурда нон топиш илинжида кетармиди?!?.....\nОила ўчоғимда, рўзғоримда қозон қайнаб, ўт ёнсин -деб,ўзлари тириклай ўтда ёнган бу алпларни ҳар тугул бекорчилик ва саргузаштталаблик шу қишнинг кунида Россияга етакламагандир.........\nКечадан буён тинмай постларда айланаётган гуриллаб ёнаётган автобус манзараси кўз ўнгимдан кетмайди.......\nМен бу ведеони очиб кўриш у ёқда турсин,шу мудҳиш манзарани бир киприги қилт этмай суратга олган томошабинлардан ҳам қаттиқ нафратландим. Боиси,фақатгина дийдаси қаттиқ одамларгина шундай ҳолатларда ҳам томошабин бўлиб тура оладилар.....\nНима бўлгани биргина Аллоҳга аён! Фақат,Угина кўргувчи, билгувчи, ягона Гувоҳдир! Нима бўлганда ҳам шу аксарияти ўттизга ҳам кирмасдан бу фоний дунёнинг оловида куйиб ўтганларни Парвардигор ўз раҳматига олсин!\nИлоҳим,бу кўргулик кўрганларимизнинг охири бўлсин!\nБуёғи юртимизда чинакам тўкинчилик,ободлик бўлиб,қайтиб бундай фожеани Халқимизнинг бошига кўргузмасин!\nЭй бори Худоё!\nЎзинг Ҳазрат Иброҳим алайҳиссаломга оловни гулистон қилган Зотсан!\nШу шаҳид кетган биродарларимизни бу дунёнинг оташида куйганлари ҳаққи, охират оташидан саломат сақла!\nОрқаларида қолган яқинларига сабри-жамил ато эт!\nМусибатларига ўз Зотингга муносиб Караминг ила ажр ва ризолигингни ато эт!\nОмин! Я раббил-оламийн!\nОсон эмас: иш топиш, бола-чақа боқиш, орзу ҳавасни чеклаш... аммо кетмасликнинг иложи бор! Тўғри, жуда, жуда қийин бўлади, фақат бошни баланд тутиб, янгича ғоялар, таклифлар киритиб, бор еримиздан, мавжуд имкониятимиздан тўлиқ фойдаланиб, ниятимизни тўғри қилиб, нафсимизни тийиб, қонунга суяниб, она Ватанда кўкариш, юксалиш йўлига ўтайлик! Миллионларимизни тўхтатайлик, шаҳару қишлоқларимизга йигитларимиз қайтсин! Еримиз кенг ахир! Фарзандларимиз бағримизда яйраб, униб-ўссин! Осон бўлмайди ҳеч, фақат иш излаб чет элларга гуруҳ-гуруҳ бўлиб кетмайлик! Кетмайлик!\nМен ҳам баъзида ўйлаб қоламан. Очарчилик йиллари ҳам ота-оналаримиз четга чиқмасдан яшашган. Далага бориб бошоқ териб, зоғора нон еб кун ўтказишган. Ҳозир юртда қолиб кун кўришни иложи йўқмикин, деб ўйлаб қоламан. Айниқса “муҳожирларни Россияда ўлдириб кетипти”, “аварияда фалонча муҳожир ўлипти”, “ёнғинда шунча муҳожир ўлипти”, деган хабарларни ўқисам...\nБир неча кун олдинги укам билан суҳбат.\n-Ака, ўқитувчиликдан бўшаб, Россияга кетсаммикан? Пул ишлаб кемасам, бўмайди. Ойлик умуман етмаяпти, ортмаяптиям. Борсам, бир-икки сўм орттирармидим, дейман-да.\n-Шошилма, бир иложини қилармиз. Қўшимча ишларни ўйлаб кўр, имкон қадар ёрдам бераман...\nБунақа суҳбатлар, менимча, вилоятларда тез-тез кузатилса керак...\nБундай суҳбатлар жуда кўп оилаларда бўляпти. Кечадан аввалги кун қишлоқдан қўшнимизнинг ҳали йигирмага тўлмаган ўғли Россиядан шу йўлдан автобусда қайтди. Ўқишга киролмагач кетган ҳеч бўлмаса репетиторга тўлаш учун пул топай деб.\nРўзғоримда ўт ёниб турсин дея ўзи ўтда ёнган бекларимиз, алпларимизнинг жойи жаннатда бўлсин! Халқ омон бўлсин, Ватан омон бўлсин.\nБугунги хабар кўпчилик қатори мени ҳам қайғуга солди. Оила, рўзғор ташвишида кетиб, қайтиб келмаса... Уларнинг кўпчилиги қайтаётганини уйидагиларга айтиб хурсанд қилиб қўйганлари аниқ, айримлари сюрприз қилиб кириб боришни кўзлаган бўлиши ҳам мумкин... Кутилаётган жигарбанди ўрнига шумхабар келиб турган хонадонларнинг дардини озми-кўпми тушунамиз, аммо... ўшандай ҳис эта олмаймиз барибир. Нима бўлганда ҳам, барчасига ҳамдардлик изҳор этамиз.\nЎшанда далада ишлаётгандик, онам пиёз ўтар, мен эса юлинган ўтларни уйга ташиб келаётгандим. Бир пайт қарасам, онам йиғлаяпти. Сабабини сўрадим. “Фалончининг боласи Афғондан ўлиб келибди”, (Хоразмда шунақа айтилади) деди. Бола ақлим билан хаёлимга шундай фикр келганди ўшанда: “Бировнинг боласи учун йиғлашнинг нима кераги бор экан...”\nСал улғайиб, бошқаларнинг дардини ҳис этишни, ҳамдард бўлишни ўрганганимдан сўнггина онамнинг ўша пайтдаги ҳолатини тушундим. Эркаклардан кўра аёллар, айниқса оналарда ҳамдардлик кучлироқ эканини билдим. Боланинг бегонаси бўлмаслигини англадим...\nҚўлимиздан яна нима ҳам келарди...\nЎтганларнинг жойлари жаннатда бўлсин... Барчага сабр тилайман.


Uzbekistan Airports “Самарқанд” 10 декабрдан ўз фаолиятини бошлашини очиқлади\n17 январ 2022, Тошкент вақти: 02:49\nЖорий йилнинг 10 декабридан “Самарқанд” халқаро аэропорти ўз ишини бошлайди. Бу ҳақда маълумот тарқатган Uzbekistan Airports ширкати матбуот хизмати аэропортнинг “минтақавий ва халқаро қатновларга хизмат кўрсатишга тайёр” эканини билдирган.\nАввалроқ ширкат “Самарқанд” аэропорти янги аэродром мажмуасини ишга туширишга тайёргарлик олиб борилаётгани туфайли 20 октябрдан 20 ноябргача вақтинча ёпилишини очиқлаган. Бироқ аэропортда ишлар якунига етмагани туфайли ноябрь ойи ўртасида бу муддат яна бир ойга узайтирилган ҳамда “Самарқанд” халқаро аэропорти жорий йилнинг 15 декабрига қадар ёпиқ бўлиши эълон қилинган.\nUzbekistan Airports қайдича, бугунги кунга келиб Самарқандда узунлиги 3105 метр ва кенглиги 60 метрлик учиш-қўниш йўлаги, самолётлар учун 24 та тураргоҳ, учиш йўлакчаси ва перронни ўз ичига олган янги аэродром комплекси қурилиши тўлиқ якунланган.\n“Шунингдек, аэродром мажмуасида ИКАО иккинчи тоифасига мос келадиган, замонавий, энергия тежовчи ёруғлик сигнализация ускуналари ва қўниш тизими ўрнатилган. Аэровокзал мажмуасининг қурилиши давом этмоқда”, дейилган хабарномада.\n“Самарқанд” аэропорти таъмирда бўлган пайтда қатновлар вақтинча “Навоий”, “Бухоро”, “Қарши” халқаро аэропортларига йўналтирилган эди.\nЯнги аэродром мажмуаси Самарқандда 2022 йилда бўлиб ўтадиган ШҲТ саммитига тайёргарлик доирасида қурилаётгани хабар қилинган.


2013 йилнинг энг зур клиплар ТОП 5 талиги » PopCorn.uz - Шоу Бизнес олами хақиқати\n2013 йилнинг энг зур клиплар ТОП 5 талиги\nСана: 27.12.2013 3957 қайноқ\nЙил якунланиши арафасида, албатта, барча соҳаларда йил сарҳисоби келтирилади. Биз ҳам 2013-йилнинг энг яхши клиплари Top-5 талигини эътиборингизга ҳавола этамиз.\nАйтиш керакки, ушбу рейтингни тузишда YouTube интернет видеохостинг хизматидан олинган маълумотлардан фойдаландик. Энг кўп томоша қилинган клиплар адолатли равишда Топ -5 талигимиздан жой олди.\nYouTube интернет видеохостинг хизматини кўриб чиқиб, рейтингимизнинг 5-поғонасини Муниса Ризаева ва Ботир Қодиров ижросидаги “Дема дема” қўшиғига суратга олинган видеоклип эгаллашига ишонч ҳосил қилдик. Қарангки, мазкур клипни олти ой давомида 420 мингдан зиёд томошабинлар кўриб чиққанлар.\nТоп – 5 талигимизнинг 4 - ўрнида Шоҳжаҳон Жўраев ижросидаги “Яйра” қўшиғининг клипидир. Маълумотларга кўра, хонанданинг ижод самарасини 6 ой давомида 550 мингдан ортиқ муҳлислар томоша қилганлар.\n3-ўринни “Божалар” гуруҳининг “Баҳору ёзда” таронасига ишланган клип эгаллайди. Эстрадамизнинг қувноқ юлдузининг ғояси ва...кўпроқ юз ифодаси тасвирланган клипни 7 ойда 570 мингдан зиёд томшабинлар кўриб чиққанлар.\n2-ўрин Улуғбек Раҳматуллаевнинг “Соғиниб” қўшиғининг клипига насиб этди. Сиғинч оҳангларию тасвирини ўз ичига олган ушбу клип 6 ой давомида 1 миллион 50 мингдан ортиқ муҳлислар эътиборини тортган.\nНиҳоят 1-ўрин! Топ 5 талигимизнинг юқори ўрнини 5 ой ичида 1 млн. 250 мингдан ортиқ фойдаланувчилар томоша қилган мафтункор Шаҳзоданинг “Чикко” қўшиғига ишланган клипи жой олган. Соф туйғулар, чексиз бахт ифодаланган мазкур клипнинг муҳлислари кўплигидан бошимиз кўкка етди!\nСамар 30 12 2013 06:28\nбожалар группасига гап йук хаммасидан яхши


ТАДБИР БАРЧА ДИЛЛАРГА ИЛИҚЛИК УЛАШДИ — Shahrisabzt.UZ\nShahrisabz tumani 28.12.2019 Mahalliy\nДунёда атрофдагиларга меҳр-мурувват улашиш энг катта савоблардан бири саналади. Айнан, мана шу қадрият халқимизнинг миллий маънавиятига айланган, десак муболаға бўлмайди. Айниқса, юртбошимиз бошчилигида бугун мамлакатимизда амалга оширилаётган ислоҳотлар замирида ҳам кам таъминланган, ижтимоий ҳимояга муҳтож, ногирон, боқувчисини йўқотган инсонларга мадад қўлини чўзиш асосий вазифа бўлиб қолмоқда.\nЖорий йилнинг 28 декабрь куни туманимизда меҳр-мурувватга йўғрилган ажойиб бир тадбир ўтказилди. Шаҳрисабз тумани ҳокими Исроил Амановнинг ташаббуси билан янги йил байрами арафасида тумандаги бир қанча корхона, муассаса, ташкилотлар, тадбиркорлар ва фермерларнинг ҳомийлиги асосида 45 нафар кам таъминланган оила фарзандларига бошоёқ қишки кийим сарполари совға қилинди.\nТадбирда сўз олган Шаҳрисабз тумани ҳокими Исроил Аманов мамлакатимизда инсон манфаати, унинг қадр-қиммати олий қадрият даражасида эътироф этилаётганлигини алоҳида таъкидлаб ўтди.\n— Юртбошимиз халқимизнинг фаровон ҳаётини таъминлашни ўзининг юксак мақсади даражасига қўйиб, бу борада сўнгги 3 йилда амалга оширилган хайрли ишларга ўзимиз гувоҳ бўлаяпмиз, — дейди Исроил Аманов. – Бир инсоннинг оғирини енгил қилиш ёки унинг корига яраш бу динимизда ҳам юксак таърифланган. Айниқса, бугун балоғатга етаётган фарзандларимиз давлатимизнинг ўзига кўрсатаётган ғамхўрлигини юракдан ҳис этса, билингки, у доимо Ватанига, халқига садоқат билан хизмат қилади. Бугунги тадбирнинг моҳияти замирида ҳам айнан мана шу мақсад ётганлиги сабабли ҳеч ким бу хайрли ишдан ўзини четга олмади.\n— Хайр-эҳсоннинг даражасини ҳеч нарса билан ўлчаб бўлмайди, — дейди фаҳрий педагог Абдураим Абдусамадов. – Бугун туман ҳокимлиги томонидан ташкил этилган хайрия тадбирида иштирок этиб, шуни юракдан ҳис этдимки, халқимизнинг бир-бирига бўлган эътиборини янада юксалтирсак, Ўзбекистонда бирорта эҳтиёжманд оила қолмайди. Бугунги тадбир учун мен шахсан, туман ҳокимлигига, мана шу хайрия тадбирига фаол иштирок этган барча ҳиммати баланд тадбиркорларимизга, ташкилот раҳбарларига ўзимнинг самимий миннатдорчилигимни билдираман. Улар мустақил Ўзбекистонимизнинг келажакдаги ворисларига катта саховат кўрсатиб, мустақиллигимизнинг пойдеворини янада мустаҳкамлашди.\n— Куни кеча президентимиз видеоселектор орқали бутун республикамиздаги фаол ёшлар билан очиқ мулоқот ўтказди, — дейди Ўзбекистон ёшлар иттифоқи Шаҳрисабз туман Кенгаши раиси Абдушукур Янгиев. – Давлатимиз раҳбари ёшлар сиёсатини мамлакатимизда олиб борилаётган сиёсатнинг устувор даражасига кўтариш бўйича ўзларининг илғор таклифларини илгари сурдилар. Бугунги кунда таълим, тарбия ҳамда ёшларнинг ҳаётда муносиб ўрнини топиш масалалари босқичма-босқич ўз ечимини топаяпти. Бу борада амалга оширилаётган ислоҳотларнинг салмоғини ҳеч нарса билан қиёслаб бўлмайди. Чунки, ёшларимизга муносиб ҳаёт тарзини яратиш, уларнинг иқтидор ва қобилиятларини юзага чиқариш учун шарт-шароитларни таъминлаб бериш, юртбошимизнинг энг катта орзу-нияти саналади. Бундай ғамхўрликлар, албатта, ўз мевасини беради ва бугун камолотга етаётган ёшлар эртага Ватан, халқ юкини бемалол елкасига кўтара олади.\nБугунги ўтказиилган хайрия тадбиридан ёшларимиз қалбида эртанги кунга умид ва ишонч уйғонди.


Бу Ватан барчамизники – Сурхон тонги\nБош саҳифа / Жамият / Бу Ватан барчамизники\nМарт 30, 2018\tЖамият Изоҳ қолдириш 691 Кўрилди\nёки “Обод қишлоқ” дастури бўйича Музработ туман “Сарҳад” массивида амалга оширилаётган ишлар хусусида\nБугун қуруқ баландпарвоз сўзлар, қоғозбозлик, ваъдабозлик, кўзбўямачилик, бюрократик тўсиқлар даври ўтиб, ҳақиқий ватанпарварлик, бунёдкорлик, фидойилик, халқ ва юрт келажаги учун амалий ишлар асри бошланганлигига ҳаммамиз гувоҳ бўлиб турибмиз.\nМамлакат иқтисодиётини, туризмни жадал ривожлантириш, жаҳон сайёҳларини Ўзбекистонга жалб этиш учун нима қилмоқ керак? Бу савол ва муаммога муҳтарам Президентимиз ва ҳукуматимиз томонидан ҳуқуқий асос яратилиб, аниқ ҳамда амалий жавоб ва кўрсатмалар берилди. Президентимиз таклифи ва ташаббуслари билан Жиззах вилояти “Дўстлик” туманининг “Манас”, Қашқадарё вилояти Чироқчи туманининг “Обод маҳалла”, Самарқанд вилояти Жом туманининг “Жом” маҳаллаларида тажриба сифатида “Обод қишлоқ” дастури бўйича кенг кўламда ишлар бошлаб юборилганидан кўпчилик хабардор бўлса керак. Айни пайтда ана шу дастур пухта ишлаб чиқилиб, қабул қилиниш арафасида турибди. Айтиш керакки, бу дастур бир ойлик ёки бир йиллик эмас, бир неча ўн йилликларга мўлжаллангандир.\nБиз Музработ туманидаги “Сарҳад” массивига эрталаб соат саккизда етиб борганимизда хонадонлар, кўчалар, кўп қаватли уйлар, йўл ва йўлакларда ишлар қизғин бошлаб юборилган экан. Аввало, шуни айтмоқчимизки, бу дастур бўйича ҳар бир тумандан битта маҳалла мўлжалланган бўлсада, бу тумандан 3 та — “Юртим жамоли”, Ат Термизий, “Янги диёр” маҳаллалари киритилган. Бу ерда штаб ташкил этилиб, 11 та чодир тикилган, тумандан ташқари вилоятдаги 25 та ташкилот раҳбар ва ходимлари сафарбар этилган. Бундан ташқари, вилоятдаги 3 та жамоатчилик назорати гуруҳи ҳам ана шу ҳудудда фаолият олиб бормоқда.\nБиз ишлар билан танишишни “Юртим жамоли” маҳалла (раиси Муқаддас Нуралиева) сидан бошладик. У ерда 689 хонадон, 878 оила, 4 минг 164 нафар аҳоли истиқомат қилади. Маҳаллада 14 нафар кам таъминланган оила мавжуд. Бир пайтлар Гагарин посёлкаси деб юритилган бу ҳудудда турли миллат вакиллари яшашган. Одамлар пиёдалар йўлакчаси устида дўкон, молхона, уй қуришган. Бутун бошли кўчалар беркитиб олинган. Агар қўрғонни айлансангиз, қинғир-қийшиқ девор ва иморатларни кўриб икки аср ортга қайтиб келгандай бўласиз. Маҳалланинг собиқ “промзона” ҳудудида тўртта икки қаватли турар жой мавжуд. Бу бинолар шу пайтгача на маҳалланинг, на туман ҳокимиятининг ҳисобида бўлмаган. Ўз даврида бу ерда туманнинг “ОРС” ва “Общепит” ташкилотлари жойлашган. Чорак асрдан буён атрофи турли бостирма ва молхоналар билан ўраб олинган кўп қаватли уйлар одамларнинг эътиборидан четда бўлган. Бу ерда учта қурилиш ташкилоти томидан ёмғир ва қор сизиб ўтиб, кўримсиз ҳолга келган биноларнинг томини ёпиш учун страпила ва рейкаларни қоқиб бўлишиб, энди шиферлаш арафасида туришган экан. Шунингдек, сувоқлаш ва ободонлаштириш ишлари олиб борилмоқда. Энг муҳими, кўзга қўй тикандек қадалиб турган увада деворлар ва қўшимча иморатлар олиб ташланганлиги туфайли ажойиб манзара касб этган. Ундан сал нарироқда Жартепа қишлоғида ҳам иккита икки қаватли уйда таъмирлаш ишлари бошлаб юборилган экан.\nҲазрат Навоийнинг “Эл нетиб топгай мениким, Мен ўзимни топмасам”, деган ҳикматлари асрлар давомида ўз қийматини йўқотмаганига амин бўлдик. Бугун зако халқимиз ўзини, ўзлигини англаб етган, оқ-қорани яхши ажрата олади. Жартепа қишлоғи марказига борганимизда 3-4 нафар йигит катта йўл кўринишига соя солиб турган деворни бузишаётган экан. Саломлашгач, “Ҳа йигитлар тинчликми?” дедик.\n— Маҳалла раиси, жамоатчилик гуруҳи аъзолари келиб, бу деворларинг нотўғри қурилган. қишлоқ кўринишини бузиб турибди, дейишди. Ўйлаб қарасак, улар ҳақ экан. Шунинг учун бутунлай олиб ташлашга қарор қилдик, — дейди фуқаро Ойбек Жумаев.\nМаҳалланинг қоқ марказидаги Ш. Рашидов кўчасида бузилган деворлар, дўкон ва тўсиқларни олиб ташлаш, ортиш, тозалаш ишлари билан ўнлаб кишилар шуғулланишмоқда. Кимдир сим- ёғоч ўрнига темир-бетон устунлар ўрнатаяпти, кимдир уларга изоляцияланган сим тортмоқда. Кўчанинг охирида жойлашган икки қаватли иккита бинода 40 оила истиқомат қиларкан. Кўп қаватли уйлар атрофи ва ўртасидаги ноқонуний қурилган иморатлар бузиб ташланган. Қурувчилар таъмирлаш, ободонлаштириш ишлари билан банд.\n— Илгари хонадонимизда туриб бўлмас эди. Қишда ҳам, ёзда ҳам шамол тегмасди. Ортиқча даҳмазаларни олиб ташлашгач, “дом”имиз баҳаво бўлиб қолди, — дейди ўзини А. Темиров деб таништирган отахон.\nБиз маҳалладаги ўндан ортиқ кўчаларни айландик. Ҳаммасида бир хил манзара. Қўшимча иморатлар олиб ташланиб, қинғир-қийшиқ пахса деворлари бузилган қўрғон анчайин замонавий кўриниш касб этиб қолган.\nАт Термизий маҳалла (раиси Сайидали Нурмаҳматов) сидаги кўриниш бундан қолишмайди. Бу маҳаллада 491 хонадон, 710 оила, 3 минг 17 нафар аҳоли истиқомат қиларкан. 19 та кам таъминланган оила мавжуд бўлиб, уларга ҳам маҳалла, ҳокимият томонидан қонун доирасида моддий ва маънавий кўмак берилиб келинмоқда.\nШоли курмаксиз бўлмайди. Тўғри, айримлар пашшадан фил ясаб, қаршилик ҳам қилмоқчи бўлишаяпти. Лекин аҳолининг 95 фоизи ноқонуний қурилган уйлар, девор ва дўконларни бузишга ўзлари кўмаклашишмоқда. Бу иш эл ободлиги, юрт равнақи, болалар келажаги учун қилинаётганлигини англаб етишган фуқаролар ҳашарга чиққандек ишлашмоқда.\n“Янги диёр” маҳалласи (раис Юсуф Шойматов) анча катта ҳудудни ўз ичига олган. Собиқ қишлоқ шўроси идорасидан Хўшмон қишлоғигача бўлган масофа ана шу маҳаллага қарашли. Маҳалланинг у бошидан бу бошигача деярли 60 километрдан ортиқ. Маҳаллада 725 хонадон, 1098 оила, 4 минг 315 нафар аҳоли яшайди. 14 нафар кам таъминланган оила аниқланган. Битта 356 ўринли мактаб, иккита болалар боғчаси мавжуд. Боғчалардан бири айни пайтда замон талаблари даражасида таъмирланмоқда. Яна бир қизиқ жиҳати шундаки, шундай катта ҳудуддаги кўчаларнинг ҳаммасининг номи “Намунали” деб аталаркан. Агар бирор киши излаб келса, ёки “тез ёрдам” чақирсангиз кун узоғи хонадонингизни тополмаслиги аниқ. Минглаб кишилар яшайдиган маҳалла кўчаларини битта ном билан аташ, машмашасини ҳам жиддий ўйлаб кўришга тўғри келади.\nЎтган асрнинг 80-90-йилларида ҳозирги маҳалла ҳудудида ёғоч савдоси базаси (Лесторгбаза) бўлган. Бу ташкилотга қарашли иккита икки қаватли уйда салкам 30 йилдан буён одамлар ноқонуний яшаб келишган. Энг қизиғи, бу турар жой қайси ташкилот ёки вазирлик ҳисобида эканлигини ҳеч ким билмайди. Ҳозир ҳудудда тола базаси жойлашган.\n— Хуллас, бу ерда маҳалла раиси ва фаолларининг бор-йўқлиги билинмас экан. Учинчи жамоатчилик назорати гуруҳи аъзолари маҳалла билан танишганимизда кўпгина камчиликлар мавжуд эканлиги аниқланди, — дейди гуруҳ аъзоси Парда Холматов. — Бу кўп қаватли уйларда 38 оила яшаб келган, улар ўтган асрнинг 90-йилидан буён на мулк, на ер солиғи тўлашган. Кадастр ҳужжатлари йўқ, ҳатто ҳисобда ҳам туришмаган. Биз бу борада туман ҳокимлигига хат киритдик. Бу бино ҳокимлик ҳисобига ўтказилиб, хонадон соҳиблари рўйхатга олиниб, уйларни хусусийлаштириш, кадастр ҳужжатларини расмийлаштириш, хонадон аъзоларини рўйхатдан (прописка) ўтказиш ишлари олиб борилади. Хўш, маҳалла, солиқ, ҳокимият, ички ишлар 30 йилдан буён қаёққа қарашган?\nМаҳаллада 75 нафар киши ишсиз экан. Биз туман бандликка кўмаклашиш маркази билан биргаликда улардан 25 нафарини 1 апрелдан бошлаб жамоатчилик асосида ишга қабул қилишга келишиб олдик. Бундан ташқари, маҳаллада 20 нафар кишининг паспорти йўқлигини қандай изоҳлаш мумкин?\nДарҳақиқат, айрим воҳадошларимиз фуқаролик паспортини олиш ёки алмаштиришга, уй-жойини кадастр қилдиришга ҳам ҳафсаласизлигини қандай тушуниш керак? Ангор туманида ҳам 3-жамоатчилик гуруҳи 170 нафар фуқаронинг паспорти йўқлигини аниқлашганди. Шундан 50 таси тўлов қобилиятига эга эканлиги маълум бўлгач, 120 нафарига паспорт олиши учун таҳририятимиз томонидан 12 миллион 831 минг 880 сўм маблағ Ангор туман ИИБ ҳисоб рақамига ўтказиб берилганди. Бу рақамни келтиришимиздан мақсад, айрим одамлардаги боқибеғамлик, ўзибўларчилик кайфиятининг устунлигини таъкидлаш, холос.\nШу ҳудудда “Шеробод” темир йўл станцияси жойлашган. Йўлнинг ўнг томонида эса бозор, ҳар хил савдо дўконлари, маиший хизмат нуқталари сўзанага ёпишган ямоқдек ғалати кўринарди. Бу объектлар ҳам олиб ташланган. Яқин кунларда янги қурилиш ишлари бошлаб юборилади.\nБиз “Сарҳад” массивида бўлган кунда Президентимиз ва ҳукуматимиз томонидан аҳоли учун яратилган шароит, берилган имтиёзларни кўриб қувондик. Собиқ сув қурилиши бошқармаси (СМУ) ёнида бошқарув штаби ташкил қилинган.\n— Бу ерда тикилган 11 та чодирда масъул ташкилотлар вакиллари жойлашган. Худди шу штабда кўчма тиббиёт, газ таъминоти, энергетика, сув таъминоти, давлат хизматлари агентлиги, халқ қабулхонаси, кадастр ва архитектура хизматлари ташкил этилган. Туну кун навбатчилик асосида фуқароларга ҳар томонлама ёрдам кўрсатилмоқда, — дейди вилоят фавқулодда вазиятлар бошқармаси ходими Абдумурод Аллашев.\nҲудудни мунтазам қурилиш материаллари, зарур техникалар билан таъминлаш, кунлик белгиланган иш ҳажмининг ўз вақтида бажарилишига эришиш, ташкилий ишларни мувофиқлаштиришда штаб бошлиғи, қурилиш бўйича вилоят ҳокими ўринбосари Алишер Амировнинг саъй-ҳаракатларини алоҳида таъкидлаб ўтишни истардик.\nАҳолининг уй-жойини таъмирлаш, бузилган иморат ва деворларни қайта тиклаш учун имтиёзли нархда 50 тонна цемент, 1000 дона шифер, 10 тонна кўмир ва етарлича турли хил бўёқ келтирилган. Бундан таш- қари, аҳолига блок ғиштлар, 200 кубдан кўпроқ шағал, қум бепул тарзда берилмоқда. Махсус техникалар етарлича жалб қилинган. Биз борган куни штабда ташкил этилган тиббиёт пунктида 286 нафар фуқаро тиббий кўрикдан ўтказилди. Шундан 210 нафар катта ёшда, 105 нафар бола, 8 нафар ҳомиладор аёл.\n— Бугун 91 нафар фуқаро УЗИ, 36 нафари ЭКГ, 45 нафари флюрография, 99 нафари лаборатория текширувидан ўтказилди. Уларга тегишли ташхислар қўйилиб, йўлланма ва зарурий маслаҳатлар берилди. 6 нафар беморга бепул дори-дармон тарқатилди, — дейди Музработ туман тиббиёт бирлашмаси шифокор-жарроҳи Шуҳрат Худойназаров. — Ҳар куни бу ерда 14 нафар олий маълумотли шифокор ва 30 нафар ҳамшира халқ хизматида.\nШу куни “Юртим жамоли”, “Янги диёр” маҳалласидаги 110 хонадон билан қайта шартнома ва хатлов ишлари амалга оширилди. 8 та газ баллони тарқатилиб, 66 хонадонда профилактика ишлари олиб борилди. “Юртим жамоли” маҳалласидаги 1-, 2-сув минораси иншооти тўлиқ таъмирланиб, бўёқ ишлари бажарилди. “Янги диёр” маҳалласида тўртта кўп қаватли уйга янги кабель монтаж қилиниб, 8 метр сув қувури янгиланди. “Шеробод” темир йўл станциясига 165 та темир-бетон устунлар келтирилиб, “Юртим жамоли” ва ат Термизий маҳаллаларидаги сим ёғочларни алмаштириш учун 50 тадан бетон устунлар олиб кетилди. 1,2 километрга бетон устунлар ўрнатилиб, очиқ симлар ўрнига ёпиқ кабеллар тортилди.\nКун давомида 434 хонадонда ноқонуний қурилган иморат ва ташқи деворларни бузиш ишлари олиб борилган бўлса, 195 та хонадон томонидан пиёдалар йўлагини тўсиб қўйилган деворлар тўлиқ бузиб бўлинди. 26 хонадонда эса дастлабки тамирлаш, ободонлаштириш ишлари бошлаб юборилди. Айниқса, “Сарҳад” массивида жойлашган 12 та кўп қаватли уйнинг том қисмини ёпиш, сувоқ ишларини олиб бориш, ободонлаштириш ишлари қизғин бормоқда.\n— Уч кун ичида 7 та мурожаат келиб тушди. Уларнинг бештаси тегишлилиги бўйича ўрганиб чиқиш учун туман ташкилотларига юборилди. Бири эса шу ернинг ўзида ҳал этилди. Яна бирига ҳуқуқий маслаҳат берилди, — дейди Ўзбекистон Президентининг Музработ туман халқ қабулхонаси иш юритувчиси Хуршиджон Алиев. — Қурилиш штабида ташкил этилган кўчма халқ қабулхонаси кун бўйи фуқаролар мурожаатларини қабул қилиш учун ишламоқда.\nБир сўз билан айтганда, “Обод қишлоқ” дастури бўйича “Сарҳад” массивида жойлашган 3 та маҳаллада 32 километр ички йўллар, 25 километр ичимлик сув қувури, 55 километр очиқ симлар ва сим ёғочлар алмаштирилиши, 300 дона темир устун ўрнатилиши, 4 та мактаб, 1 та касб-ҳунар коллежи, 4 та мактабгача таълим муассасаси, 1 та қишлоқ оилавий поликлиникаси, савдо дўконлари, маиший хизмат кўрсатиш нуқталари ва бозор қурилиши режалаштирилган. Бу дегани, яқин ойлар ичида “Сарҳад” массивида жойлашган маҳаллалардаги аҳоли турмуш шароити, ободонлаштириш, замонавий қурилишлар, кенг ва равон кўчалар бунёд этилиши ҳудудни таниб бўлмас даражада замонавий кўринишга олиб келади. Бунинг учун Ватанини, халқини, маҳалласини, фарзандлари ва невараларини чин дилдан севган, уларнинг бугуни ва келажаги ҳақида қайғурган 7 ёшдан 70 ёшгача бўлган барча фуқаро ибрат намунасини кўрсатиб, амалий ёрдам қўлини чўзмоғи лозим.\nБу ердаги бўлаётган қайта қуриш, ободонлаштириш ишлари нафақат вилоятдан масъул этилган ташкилот раҳбарлари ва ходимлари, жамоатчилик гуруҳи аъзолари, туман ҳокимлиги ва тегишли идораларга тааллуқли бўлмай, балки шу ҳудуд, шу маҳалла, шу қишлоқларда яшаётган барча юртдошларимизга бирдек масъулият юклайди. Бизнинг касбимиз, хонадонимиз, маҳалламиз, туманимиз бошқа-бошқа бўлсада, Ватанимиз, мақсадимиз битта. Буни унутишга ҳеч кимнинг ҳаққи йўқ. Биз шундагина Президентимиз ва ҳукуматимиз томонидан қатъий ишонч, эзгу ният билан қабул қилинажак “Обод қишлоқ” давлат дастурининг жорий йилдаги ижросини ёруғ юз билан таъминлаймиз.\nБунинг учун бизда қурилиш материаллари, ишчи кучи, техника, маблағ ва имкониятлар етарлича.\nОлдинги Чигит униб чиқди\nМурожаатлар ечим топди\nЭнди эскича ишлаб бўлмайди\nИжро интизоми ва тўлов маданияти


Мамадуллаев Гулмурод Хамидовичнинг фан доктори (DSc) диссертацияси ҳимояси ҳақида эълон » OAK\nOAK sayti » Himoya haqida e'lonlar » Мамадуллаев Гулмурод Хамидовичнинг фан доктори (DSc) диссертацияси ҳимояси ҳақида эълон\nМамадуллаев Гулмурод Хамидовичнинг фан доктори (DSc) диссертацияси ҳимояси ҳақида эълон\nМамадуллаев Гулмурод Хамидовичнинг\nДиссертация мавзуси, ихтисослик шифри (илмий даража бериладиган фан тармоғи номи): «Қишлоқ хўжалик ҳайвонлари туберкулёзига қарши курашишнинг илмий асослари», 16.00.03–Ветеринария микробиологияси, вирусологияси, эпизоотологияси, микологияси, микотоксикологияси ва иммунологияси (ветеринария фанлари).\nДиссертация мавзуси рўйхатга олинган рақам: B2017.1DSc/V8.\nИлмий маслаҳатчи: Салимов Хаит Салимович, ветеринария фанлари доктори, профессор\nРасмий оппонентлар: Хамдамов Хабибулло Облақулович, ветеринария фанлари доктори; Вафақулов Садилло Хакимович, ветеринария фанлари доктори, профессор; Маматова Муборак Нурпулатовна, ветеринария фанлари доктори.\nЕтакчи ташкилот: Давлат ветеринария қўмитаси.\nII. Тадқиқотнинг мақсади: ҳайвонлар туберкулёзи эпизоотологиясининг ретроспектив таҳлили, диагностикаси, қарши кураш, олдини олиш чора-тадбирларининг услуб ва воситаларини такомиллаштиришдан иборат.\nилк бор республикада қорамоллар туберкулёзининг эпизоотик ҳолати ретроспектив таҳлил қилиниб, ўтказилган мониторинг натижасида қорамоллар туберкулёзи бўйича носоғломлик даражаси мамлакатимизда кескин камайишига эришилган;\nҳайвонлар туберкулёзининг диагностикаси учун миллий ППД туберкулин диагностикуми яратилган;\nҳайвонлар туберкулёзининг диагностикаси бўйича йўриқнома ишлаб чиқилган;\nтуберкулёзга қарши фаолсизлантирилган вакцинанинг тажриба серияси яратилган;\nЭТИС-1 ва ЭТИС-2 препаратлари ёрдамида қорамоллар туберкулёзига қарши кураш ва кимёвий профилактика қилиш услуби яратилган;\nтуберкулёз қўзғатувчисига қарши ҳамкорликда комплекс – тубазид МАСГК, «Биомайрин» ва «Целозан» препаратлари яратилган.\nҚишлоқ хўжалик ҳайвонлари туберкулёзига қарши курашишнинг илмий асослари бўйича олиб борилган илмий тадқиқотлар натижалари асосида:\n«Қорамоллар туберкулёзига қарши антиген-адьювант препаратининг тажриба серияси яратилиб, унинг қўлланилиши бўйича тавсиянома» ишлаб чиқилган ва тасдиқланган (Давлат ветеринария қўмитасининг 1998 йил 28 августдаги 9-сон маълумотномаси). Натижада антиген-адьювант препаратининг қўлланилиши ҳисобига 535 бош қорамолларни туберкулёздан сақлаб қолишга эришилган;\nсут эмизувчи ҳайвонлар туберкулёзининг диагностикаси учун ППД туберкулин препарати яратилган (Давлат ветеринария қўмитасининг 2015 йил 30 декабрдаги 003710-сон маълумотномаси). Натижада туберкулёзни диагностика қилиш орқали ҳайвонларнинг ушбу касаллик билан касалланиши сезиларли даражада камайишига хизмат қилган;\nқорамоллар туберкулёзига қарши ЭТИС-1 препарати яратилган (Қишлоқ ва сув хўжалиги вазирлиги ҳузуридаги Илмий-техник кенгашнинг 1991 йил 21 майдаги 21-сон маълумотномаси). Натижада республиканинг турли вилоятларидаги 31 та туберкулёз бўйича носоғлом сут товар фермаларидаги жами 14599 бош қорамол касалликдан сақлаб қолинган ва битта соғломлаштирилган хўжаликдаги иқтисодий самарадорлик ўртача 157,3 минг сўмни ташкил этган;\nреспубликада қорамоллар туберкулёзи бўйича носоғлом фермаларини соғломлаштириш учун ЭТИС-2 препарати яратилган (Давлат ветеринария қўмитасининг 2014 йил 12 апрелдаги 4-сон маълумотномаси). Натижада сут товар фермаларида 3318 бошдан ортиқ қорамол туберкулёздан соғломлаштирилган ва сарфланган 1 сўм харажатга 8 сўм иқтисодий самарадорлик олишга эришиган.


13:06 13.01.2021 (Янгиланган 15:03 13.01.2021)\nБирлашган Араб Амирликларининг Лива чўлида 9 январь куни лочин овига тайёргарлик кўриш машқлари ўтказилди - энг сара суратларни эътиборингизга ҳавола этамиз.\nЭслатиб ўтамиз, Дубай шаҳзодаси Шайх Ҳамдан бин Муҳаммад Ал Мактум ҳар йили, октябр ойининг ўрталарида Ўзбекистонга лочин ови учун ташриф буюради.\nШаҳзода бошчилигидаги делегация лочинлар билан тувалоқларни овлайди. Навоий вилоятида тувалоқ қушлари етиштирувчи марказ мавжуд.\nБАА, лочин овига тайёргарлик кўриш машқлари\nБААнинг Лива чўлидаги туялар.\nБАА, Лива чўлида 9 январь куни лочин овига тайёргарлик кўриш машқлари ўтказилди.\nЛочин овига тайёргарлик кўриш машқлари.\nЛива чўли, БАА. Лочин овига тайёргарлик кўриш машқи.\n12:12 26.01.2021 (Янгиланган 12:21 26.01.2021)\nДам олиш кунлари Ар-Риёдда Саудия Арабистони маликаси ва дизайнер Сафия Хассаиннинг мода намойиши бўлиб ўтди.\nТадбирда тасвирга олинган суратларни эътиборингизга ҳавола этамиз.\nАр-Риёдда Саудия маликаси ва дизайнер София Хассаиннинг мода намойиши бўлиб ўтди.\nСаудия маликаси ва дизайнер Сафия Хассаиннинг мода намойиши\nфото, Саудия Арабистони\n12:34 25.01.2021 (Янгиланган 12:39 25.01.2021)\nThe Sun нашри идеал юзли машҳурлар рўйхатини тузди. “Олтин нисбат”га мос келадиган юлдузларнинг суратларини эътиборингизга ҳавола этамиз.\nАктрисалар Мишел Киган, Меган Маркл, модель Ким Кардашьян "олтин нисбат" рўйхатига киритилди. Бундан ташқари, юзнинг идеал хусусиятларига эга аёллар рўйхатига актриса Сюзанна Рейд, модель Холи Уиллоуби, Кембриж герцогиняси Кейт Мидлтон, актриса Аманда Холден ва хонанда Рита Ора киритилган.\nРейтингни Лондон косметик ва пластик жарроҳлик клиникаси раҳбари Риккардо Фрати тузди.\nАктриса Мишель Киган Brit Awards 2020 тадбирида, Лондон\nМеган Маркл, Endeavour Fund Awards тадбирида, Лондон\nАктриса Ким Кардашьян, Vanity Fair Oscar Party 2020 тадбири, Беверли-Хиллз\nАктриса Аманда Холден, Philips British Academy Television Awards мукофоти тақдимотида, Лондон.\nХонанда Рита Ора, Walk Your Wonderful тадбирида.\nКембриж герцогиняси Кейт Мидлтон.\nТелебошловчи Сюзанна Райд\nТелебошловчи Билли Файерс\nБуюк Британия актриса Холли Уиллоби


Kutubxona - Evan Xanter. Uchqun (hikoya) / Kiril\nSiz shu sahifadasiz: Evan Xanter. Uchqun (hikoya) / Kiril\nМуаллифЭд Макбейн Асар номиУчқун (ҳикоя)\nТуркумларКутубхона  Xалқлар - Жаҳон/Америка адабиёти Бўлимлар - Криминал беллетристика  Муаллифлар - Эд Макбейн  Услуб - Наср Шакл - Ҳикоялар Ёзув - Кирил\nТилЎзб ТаржимонДилшодбек Асқаров (рус тилидан) Ҳажм19KBБезатишUzgen (admin@kutubxona.com) Қўшилган2011/07/18 Манбаhttp://www.ziyouz.com/index...\nLotin yozuvda Эд Макбейн\nМўйлови ҳафсала билан тарошланган кулранг костюмли сотувчи жудаям илтифотли эди. Эдди уни диққат билан тинглар, ора-орада Мерига қараб қўярди: у қандай фикрда?\n-Ишонинг,-гапида давом этди сотувчи,-сизлар фирмамиз хизматидан фойдаланаётган ягона фарзандсиз оила эмассиз. Истасангиз, сизлар қилмоқчи бўлган ишни аллақачон амалга оширган оилаларни санаб беришим мумкин. -Кечирасиз, биз ҳали нима қилмоқчилигимизни айтмадик-ку,-деди Эдди.\n-Албатта, жаноб Стивенс, сизни тушунаман. Лекин шуни унутмангки, агар бу ишни қилмасангиз, кейин афсусланасиз. Мери қовоғини уйганча бош ирғади.\n-Биз соч ва кўз рангини танлашимиз мумкинлигини айтдингиз. Шу тўғрими?\n-Шак-шубҳасиз,-таъкидлади сотувчи.-Менимча, сизларнинг кўринишингизга жигарранг кўз, малла соч мос тушади.\n-Юз терисининг рангини ҳам ўзимиз танлай оламизми?-сўради Эдди.\n-Албатта, жаноб Стивенс. Юзининг рангини ҳам ўзингиз танлашингиз мумкин.\n-Зўр экан!-деди Мери.\n-Билмадим...-иккиланиб жавоб қайтарди Эдди.\n-У ростдан ҳам ўсадими? Худди ҳақиқийдек?-сўради Мери сотувчидан. -Албатта, хоним. Фирмамизнинг ажралиб турадиган хусусияти ҳам айнан мана шунда. Биз сизга ҳаётнинг биринчи ҳафтасини бошлаган моделни берамиз. Модел автоматик равишда ўсади. Бир неча йиллар давомида металл катталашиб боради. Енгил ва эгилувчан пластик металга мос равишда чўзилиб боради. Йиллар ўтгач, юз қиёфаси ҳам ўзгаради. -У қанчалик ўсади?\n-Бу сизларнинг истагингизга боғлиқ. Аксарият мижозлар ўғил болалар учун олти фут, қизлар учун беш фут бўйни танлашади.\n-Биз ўғил болани хоҳлаймиз,-деди Эдди.\n-Ҳа,-бош силкиди Мери.\n-Яхши, бунинг қийин жойи йўқ,-жилмайганча жавоб берди сотувчи.-Истасангиз, бугун ўғил болани олишларинг мумкин, янаги сафар эса қиз бола оласизлар. -Биз ўғил бола оламиз,-деди Эдди қатъийлик билан.\n-У ҳолда, жаноб Стивенс, сизларда ўғил бўлади. Моделнинг яна бошқа хусусиятлари ҳақида ҳам билишни истайсизларми?\n-Ҳм...-деди Мери ва жим бўлиб қолди.-Унинг феъл-атвори қанақа бўлади? Айтмоқчиманки...\n-Унинг феъл-атвори аъло! Сиз онги топ-тоза мукаммал машинага эга бўласиз. Моделда электрон хотира бор. Электрон хотира қурилмаси мия механизми билан бирлаштирилган. Бошқача қилиб айтганда, у фақат сизлар ўргатган нарсанигина билади. Ишонаверинг, ўзингиз ҳам уни ҳақиқий боладан ажратолмайсиз. -Бунга ишончингиз комилми?\n-Уни ҳақиқийсидан ажратиб бўлмаслигига ишончингиз комилми? Мен қўшнилар унинг бола эмас, робот эканлигини билиб қолишлари мумкинлигини назарда тутяпман.\nСотувчи овозининг борича кулиб юборди.\n-Жаноб Стивенс, сизга айтдим-ку, аксарият қўшниларингиз ҳақиқий бола ўрнига робот бола боқишади, сиз эса ҳали ҳам менга ишонмаяпсиз. Ҳаттоки фарзанди бор оилалар ҳам ҳозирда бизнинг моделларимизни сотиб олишяпти.\nЭдди иккиланганча Мерига қаради. Мери асабийлашиб пастки лабини тишлади, сўнг эрига қараб бош ирғади. -Розимиз,-деди Эдди шоша-пиша.\n-Яхши, яхши!-Сотувчи дарҳол шартнома қоғозини олди ва ручкасини узатди.-Хўш, сочининг ранги қанақа бўлсин?\nОрадан икки ҳафта ўтар-ўтмас, Стивенсларнинг уйига моделни олиб келишди. У худди ҳақиқий чақалоқдек эди. Эр-хотинлар уни кўриб ўзларида йўқ хурсанд бўлишди. Дастлабки кунлари уларнинг чақалоғи йиғламади, аммо Эдди бу камчиликни бирпасда бартараф қилди. У модел хотирасига керакли маълумотни киритгач, чақалоқ йиғлайдиган бўлди.\n-Биз эҳтиёт бўлишимиз керак,-деди Мери бир куни.\n-Нимага ундай деяпсан?\n-Унинг хотирасига маълумот киритишда эҳтиёт бўлишимиз керак. Ҳозирги кўриниши олти ойлик гўдак учун мос ҳолатда. Буни қара, яқинда у гапира бошлайди.\n-Ҳа. Буни ўйламабман.\n-Менимча, йўқ. -Қаердан биласан?\n-Улар ажабланишмади. -Лекин... мен ҳомиладор эмасдим-ку.\n-Биламан. Аммо улар ҳозирча ҳайрон бўлишмади. Мери каравотчада ухлаб ётган гўдакка нигоҳ ташлади. -Ҳаммаси яхши бўлади-а, Эдди?\n-Ҳа. Албатта, азизам. -Айтмоқчиманки... биз уни ҳақиқий фарзандимиздек яхши кўрамиз. Биласан-ку, у... машина.\n-Биз уни яхши кўрамиз, азизам,-жавоб қайтарди Эдди ўйчанлик билан.\nСтивенсларнинг ён қўшниси жаноб Жеффрис бола ҳақида эшитгач, Эддини уйига чақирди ва портвейн ичишни таклиф қилди.\n-Портвейндан яхшироқ нарса йўқ, Эдди. Боладан яхшироғи ҳам йўқ. Уни ёқтириб қоласизлар.\n-Уни яхши кўраман,-деди Эдди.\n-Шошмай туринг, ҳали у катта бўлсин, ўшанда кўрасиз...\nЭддининг лаблари уча бошлади ва у қўлидаги қадаҳни стол устига қўйди. -Ним…ма?\n-У гапиришни, юришни бошласин, ўшанда кўриб завқланасиз.\n-Ҳа,-деди Эдди енгил тортиб.\n-Кичкинтойнинг исми нима?-сўради жаноб Жеффрис ва айёрона илжайди.\n-Роберт,-такрорлади жаноб Жеффрис.-Яхши исм.\n-Отамнинг исми ҳам Роберт эди.\n-Жудаям яхши исм,-яна қайтарди жаноб Жеффрис.\n-Бўпти, менга рухсат, Мери кутиб қолди. -У катта бўлгач, сизларга анча яхши бўлади,-деди жаноб Жеффрис илжайганча.-Тушундингизми? Эдди Робертнинг кўзида ғалати бир нарсани сезиб озгина ташвишланди. У бу ҳақда ҳеч кимга индамади. Бир куни кечқурун у диванда китоб ўқиб ўтирарди. Кутилмаганда китобдан бошини кўтарди ва ўғлининг диққат билан унга қараб турганлигини кўрди. -Нима бўлди, ўғлим?\n-Ҳеч нарса, дадажон. Ўйланиб турувдим...-Унинг оғзидан чиққан сўзлар олти ёшли бола учун одатий эди.\n-Кўп нарсаларни, дадажон.\nЭдди елкасини қисди. Кейин эса Робертнинг ўнг кўзида ёрқин учқунни кўрди. -Ёнимга кел-чи.\nРоберт ўрнидан туриб дадасининг олдига келди. Эдди Робертнинг юз-кўзига диққат билан разм солди. Баъзи-баъзида унинг ўнг кўзида учқун чақнарди. «Бу ички қурилма. Ахир ўғлим робот-ку», ўйлади у.\n-Нима гап, дадажон?-сўради Роберт.\n-Ҳеч нарса. Шунчаки кўзинг ости тилингандек туюлганди.-У Робертнинг силлиқ ва эластик елкасига кафтини қўйди. Эдди ва Мери фарзандлари эсли-ҳушли эканлигига ишонишарди. Улар унга фақат яхши нарсаларни ўргатишар, у ҳақиқий комил инсон бўлиб етишишига шубҳа қилишмасди. Аммо улар ўғилларининг тарбиясини ташқи таъсир бузиши мумкинлигидан хавотирланишарди. Улар Роберт мактабга боргунига қадар унинг феъл-атворини шакллантириб бўлишларига умид қилишарди. Улар фарзандларини севишар, ундан фахрланишарди. Жаноб Жеффрис, жаноб Андерсон, Кларклар, дъАллессонлар, Маккартилар оиласи, политсиячи, чевар ва баққол-уларнинг ҳаммаси Робертни танишар, уни кўчада кўриб қолишса жилмайиб қўйишарди. Эдди Робертнинг ўнг кўзидаги учқунни бутунлай унутиб юборди. Кейинги пайтда бу учқун деярли сезилмай қолганди. У бу ҳақда Мерига айтди ва у ҳам ташвишланмай қўйди. Эр-хотинлар Робертни тарбиялашда давом этишди. Улар фарзандлари яхши инсон бўлиб етишишини чин дилдан исташарди.\nАммо улар Робертнинг бешафқат ва ёвуз бўлиб қолганини кўриб қўрқиб кетишди. Буни биринчи бўлиб Эдди билиб қолди. У бир куни ишдан уйга қайтди. Ҳовлига кириб, эшикни секин ёпди.\n-Мери!-чақирди у хотинини. Ҳеч ким индамади. У ҳайрон бўлганча елкасини қисди.-Роберт!\nБу сафар ҳам ҳеч қандай жавоб бўлмади. Эдди саросимага тушиб қолди. Бирдан гараж орқасидан Робертнинг овозини эшитиб қолди. У гаражга яқинлашди. -Ўлдириш керак! Ўлдириш керак! Бу жонзотни ўлдириш керак!\nЭддининг аъзои бадани сесканиб кетди, у жойида қотиб қолди ва кўзларини юмди. Унинг ўғли Роберт қурбақани ўлдираётганди. Қурбақанинг бутун бадани тешиб ташланганди. Роберт қўлидаги пичоқни қурбақанинг дуч келган жойига санчаётганди. Унинг қўллари қонга беланганди. У хириллаганча битта гапни такрорларди:\n-Ўлдириш керак! Бу жонзотни ўлдириш керак! Эдди бу нохуш манзарага чидаб туролмади, ўгирилиб, индамай уйга кириб кетди. У ичкарига кириб юз-қўлини ювди ва Мерини кута бошлади. Мери келгач, у ҳаммасини айтиб берди. -Нима қилишни ҳам билмай қолдим... У буни қаерда ўрганган бўлиши мумкин? Ким ўргатган? Уни сўкдингми? -Йўқ. -Кимдир унга салбий таъсир кўрсатяпти. -Кимдир унга қотиллик қилишни ўргатган,-деди Эдди.\nРоберт уйга кечқурун кириб келди. Унинг қўллари тоза қилиб ювилган, юзида табассум бор эди.\n-Салом, ўғлим!-деди Эдди.-Кун бўйи қаерда эдинг?\nРоберт жилмайганча унинг ёнига келиб ўтирди.\n-Боғда болалар билан тўп тепдик. Эдди кўзларини катта-катта очди ва даҳшат билан Мерига қаради. Мерининг юзи бужмайиб кетди: «Ўн икки ёшли ўғлим ёлғон гапиряпти». Ўша кеч улар Робертнинг бераҳмлиги ва ёлғончилигига қарши курашишга қарор қилишди. Улар қўшнилари фарзандларининг роботлигини билиб қолишларини хоҳлашмасди. Шу билан бирга ўғилларининг миясига ким бундай оғуни қуйганини аниқлашни ҳам исташарди. Улар қўшниларни бўлишиб олиб, Робертга ким салбий таъсир кўрсатаётганлигини аниқламоқчи бўлишди. Аммо қўшниларнинг ҳеч бири бундай иш қилмаганликлари маълум бўлди.\n«Робертнинг онгини ким заҳарлаган? Нега? Нима учун?» деб ўзига ўзи савол берарди Эдди ва бирортасига ҳам жавоб тополмасди. У жаноб Жеффрис билан гаплашиб қолди.\n-Ҳа. Менимча... кимдир унинг тарбиясини бузяпти.\n-Йўқ,-деди Эдди.-Кимдир унинг онгини заҳарлаган. Кимдир унга ўлдиришни ўргатган. Ҳайратдан жаноб Жеффрис кўзларини катта-катта очди ва Эдди унинг кўзларига тикилди. -Ростданми?\n-Ҳа, ҳа,-деди Эдди.\n-Унга ўлдиришни ўргатишибдими?-сўради жаноб Жеффрис.\nЭдди жаноб Жеффриснинг кўзларига қараганча жавоб қайтарди:\n-Ҳа. Тирик жонзотни ўлдиришни ўргатибди!\n-Ҳечқиси йўқ, энди ҳаммамиз тирик жонзотмиз!-хитоб қилди жаноб Жеффрис ва хохолаб кулди.\nЭдди индамай ортига қайтди. У жаноб Жеффриснинг кўзида ҳам худди ўғлининг кўзидагидек учқунни кўрганди.\nУ ҳовлига кирибоқ бор овозда қичқирди:\n-Мери! Мери! Мери!\nМери бошини чангаллаганча ўтирарди. У бир оз олдин бошқа қўшнилар билан гаплашиб келганди. Эдди хонага кирганида у маъюс нигоҳини эрига қаратди.\n-Мери,-деди Эдди,-биз ҳозироқ бу ердан кетишимиз керак. Жаноб Жеффрис, дъАллессонлар, Кларклар...\n-Маккарти, политсиячи ва Стейнлар, баққол, анави сотувчи...-Мери кафтлари билан юзини беркитди.-Бари бефойда, Эдди. Бефойда!..\n-Ўнг кўзида учқун чақнайди... Учқун!\n-Ҳа, ҳа...-деди Мери.\n-Роботлар. Уларнинг ҳаммаси робот экан! Ҳаммаси.\nЭдди Мерининг оёқларига ўзини ташлади ва юзини унинг тиззаларига қўйди. Иккиси ҳам Робертнинг хонага кирганини сезишмади. Унинг кўзлари чақнар, қўллари эса қайчини маҳкам чангаллаб турарди.\n"http://www.kutubxona.com/wiki/index.php?title=Evan_Xanter._Uchqun_(hikoya)_/_Kiril&oldid=2997" dan olindi\nTurkumlarAsarlarAmerika adabiyotiKriminal belletristikaEd MakbeynNasrHikoyalar\tAdabiy Shakllar


Эректил дисфункция - жинсий қўзғалишнинг сустлиги – DNK.UZ\nAsosiy Жинсий ҳаёт Эректил дисфункция – жинсий қўзғалишнинг сустлиги\nЭркаклардаги жинсий ожизлик деганда эрекция (жинсий қўзғалиш)нинг суст ёки умуман бўлмаслиги тушунилади. Уни келтириб чиқарувчи сабабларни шифокорлар 2 катта гуруҳга бўлишади: жисмоний (физиологик) ва психологик.\nФизиологик сабаблар: қон-томир хасталиклари, эндокрин тизимнинг бузилиши, урологик муаммолар (пешоб йўлларидаги яллиғланиш), баъзи соматик касалликлар (масалан, қандли диабет) туфайли асосан 40 ёшдан ошган эркакларда жинсий ожизлик — эректил дисфункция келиб чиқиши мумкин. Шу билан бирга, у узоқ давом этган психологик ва асабий ноқулай шароитларда, спиртли ичимликлар истеъмоли ва чекиш оқибатида ҳам орттирилади. Ўрта ёшдаги эркакларнинг узоқ вақт жинсий муомалада бўлмасликлари ҳам баъзан дисфункцияни вақтинча келтириб чиқариши мумкин.\nЭректил дисфункция нима учун ёш йигитларда ҳам учраяпти?\nОхирги йилларда жинсий ожизлик нафақат ўрта ёшдаги эркакларга, балки 20–25 ёшдаги йигитларга ҳам хавф солмоқда. Эректил дисфункциянинг «ёшаргани» ҳақида шифокорлар авваллари бонг урган бўлса, бугун у шунчаки факт сифатида келтирилади, холос. Аммо бунда ташвишга унча катта асос йўқ: ёшларда жинсий ожизлик кўпинча психологик омиллар сабаб юзага келади. Доимий стрессли вазиятларда ишлаш, кам ухлаш, чарчоқ, депрессия, қўрқув ва ҳаяжон, тажрибасизлик, камҳаракатлилик, компьютер технологияларига муккасидан кетган ҳолда кўп ўтириш натижасида қон айланишининг бузилиши сабаб ёшларда жинсий яқинлик пайти ожизлик сезилиши мумкин.\nБироқ йигитларда ҳам юқорида кўрсатилган касалликлар билан бирга, умуртқа ва тос соҳасидаги бўғимларга етказилган жароҳатлар туфайли ҳам эректил дисфункция эрта ривожланиши эҳтимолдан ҳоли эмас. Баъзан жинсий ожизлик ёш йигитларда турмуш тарзи билан боғлиқ сабаблар туфайли келиб чиқиши ҳам мумкин. Узоқ вақт жинсий яқинликдан сақланиш, жинсий ҳаётни кеч бошлаш ёки бу борада ўта фаол бўлиш, айрим дори воситаларини қабул қилиш, озиқлантирувчи моддаларнинг етишмовчилиги, айрим спорт турлари билан шуғулланувчи ёшларнинг гормонал воситаларни қабул қилиши шулар жумласидандир.\nАввало жинсий ожизлик касалликлар туфайли юзага келган бўлса, уларни бартараф этиш лозим. Ўз ўрнида гормонал ҳолатингизни ҳам албатта текширтиринг. Мабодо дисфункциянинг келиб чиқишига психологик омиллар таъсир қилган бўлса, руҳшуносга мурожаат қилишни унутманг.\nЭректил дисфункцияни даволашда жинсий майлни кучайтирувчи дори-дармонлар буюрилиши мумкин. Бундан ташқари, жинсий аъзо томирларини кенгайтириш мақсадида вазоактив моддалардан ҳам фойдаланилади.\nДисфункцияни даволашнинг вакуум-эректор терапияси қўлланганда, жинсий аъзони қон билан таъминловчи мосламадан фойдаланилади.\nБу каби усуллар фойда бермаганда, дисфункцияни даволашнинг жарроҳлик усулига қўл урилади. У жинсий қўзғалишга эришиш учун протезлаш усулини англатади. Шундай экан, дисфункцияни даволаш чоралари мавжуд ва қанча эрта мурожаат қилинса, шунча тез даволаш мумкин.\nТиббиёт фанлари доктори, олий тоифали шифокор-уролог-андролог.\n23/06/2019 da 7:47 pm


Саида Мирзиёева Ирина Винер-Усмоновага миннатдорлик билдирди » Ўзбекистон янгиликлари – Zamin.uz\nСаида Мирзиёева Ирина Винер-Усмоновага миннатдорлик билдирди\n20 июль 2019, 18:26\nПрезидент Администрацияси ҳузуридаги Ахборот ва оммавий коммуникациялар агентлиги директори ўринбосари Саида Мирзиёева Instagram’даги саҳифасида пост қолдирди. Унда у Москвада юниорлар ўртасида бадиий гимнастика бўйича жаҳон чемпионати бўлиб ўтаётганини хабар қилган.\nФото: Instagram/Saida Mirziyoyeva\nБу ерда мен кўп карра жаҳон ва Европа чемпионлари, эгизак опа-сингиллар – мафтункор Дина ва Арина Авериналар билан танишдим», - деб ёзади Саида Мирзиёева.\nМаълумот учун: Москвада юниорлар ўртасида бўлиб ўтаётган бадиий гимнастика бўйича жаҳон чемпионатида дунёнинг 60 дан ортиқ давлатидан келган спортчилар иштирок этмоқда. Улар ҳам индивидуал дастурда, ҳам жамоавий машқлар бўйича баҳс олиб боряпти.\nЯнгиликлар » Спорт » Саида Мирзиёева Ирина Винер-Усмоновага миннатдорлик билдирди


OzodDayjest: Солиқ идораси хизмат ҳақини долларда олаётган хонандаларни жазоламоқда\n26 сентябр 2018, Тошкент вақти: 02:34\nЎзбекистонда автомобилларнинг ёниб кетиш ҳоллари кўпаймоқда. Ногирондан пора сўраган амалдор қамалди. Солиқ идораси хизмат ҳақини долларда олаётган хонандаларга қарши рейдлар ўтказмоқда. Жорий ҳафта матбуот шу каби воқеалар ҳақида хабар берди.\nИИВ нашри: Автомобиллар ёниб кетиши кўпайиб бораётгани ташвишланарлидир\nЎзбекистонда автомобилларнинг ёниб кетиши ҳоллари кўпайиб бормоқда ва бу ҳол ташвишланарлидир (“Постда”, 21 октябрь). Мамлакат бўйича ўтган ҳафта 200 га ёнғин рўй берган бўлиб, уларнинг маълум қисми автомобиллар билан боғлиқ. Автомобилларнинг ёнишига эса асосан электр ўтказгич симларининг қисқа туташуви сабаб бўлмоқда. “Тошкент ДЭУ центр” масъулияти чекланган жамиятида ўтказилган профилактик тадбирда ИИВ ЁХББ бўлим бошлиғи, подполковник Ғофур Пўлатов қатнашиб, бу борада ҳушёр бўлишга чақирган.\nНогирондан пора сўраган мансабдор 5 йилга қамалди\nНаманган вилояти Учқўрғон туманлараро тиббий меҳнат эксперт комиссияси раиси ногиронликни белгилаш учун пора талаб қилгани боис 5 йилга озодликдан маҳрум этилди (“Ҳуқуқ”, 26 октябрь). 2007 йилдан бери жигар церрози билан оғрийдиган беморнинг онаси фарзандига 2-гуруҳ ногиронлигини белгилашни сўраб комиссияга мурожаат қилган. Комиссия раиси – исми ошкор этилмаган мансабдор тиббий хулоса ва ҳужжатлар етарли эканига қарамай, қўшимча текширув ўтказилишини айтган ва шундоқ ҳам қийналиб юрган онадан 400 минг сўм пора талаб қилган. Комиссия раиси порани олаётганда ушланган.\nХизмат ҳақини долларда олаётган хонандалар жазоланади\nСолиқ идораси Ўзбекистон Президентининг валюта соҳасини тартибга солишга оид фармони ижроси юзасидан хизмат ҳақини долларда олаётган хонандаларни аниқлаш мақсадида рейдлар ўтказмоқда (“Даракчи”, 26 октябрь). Масалан, Андижон шаҳри давлат солиқ инспекцияси буйруғи билан ўтказилган рейдда Асака туманида яшовчи уч ватандош тўй маросимидаги хизмат ҳақи учун хонандаларга 200 доллардан 500 долларгача тўлагани аниқланган. Хонандалар исм-шарифи очиқланмаган, аммо уларга маъмурий баённома расмийлаштирилгани хабар қилинган. “Давлат раҳбарининг бу борадаги фармонидан хабаримиз бор, албатта. Лекин амалда қўллаш борасида вазият фақат биз хонандаларга боғлиқ эмас. Чунки хизматга таклиф этилганимизда нархни сўмда айтсак-да, қўлимизга АҚШ валютасини беришади. Қолаверса, бу масаланинг яна бир томони бор, яъни биз кичик санъаткорлар камроқ ҳақ эвазига тўйга чиқамиз. Лекин катта санъаткорлар тўйхонадан сумка-сумка пул кўтариб кетишини тасаввур қилиб кўринг. Назаримда, бу бироз ноқулайлик туғдиради”, деган хонанда Дилсўз.


HTC Хитойда юзлаб VR-кафеларни очишни режалаштирмоқда » Ўзбекистон янгиликлари – Zamin.uz\nМутахассисларнинг прогнозларига кўра, Хитой яқин келажакда виртуал реаллик технологияларининг энг йирик бозорига айланиши мумкин. Жорий йилда мазкур бозорнинг умумий капитали 860 миллион долларни ташкил қилиши қайд этилган.\nХитойда ушбу технологиянинг ривожланишида виртуал реаллик кафелари муҳим ўрин эгалламоқди. Бундай кафеларда ташриф буюрувчиларга хизмат қиладиган ўнлаб VR аркадалар мавжуд. Terabayt.uz сайтининг маълум қилишича, Тайваннинг HTC компанияси мазкур тренднинг имкониятларини тезда илғади ҳамда Тайбэй, Шэньчжен ва Пекин шаҳарларида бир нечта VR-кафеларни очишга ҳам улгурди.\nHTC кейинги йилда Хитой бўйлаб юзлаб мана шундай кафеларни ташкил қилишни режалаштирган. Фирма ушбу виртуал реаллик кафелари оммалашишига ҳеч ҳам шубҳа қилмайди. Боиси Хитойда интернет кафелар жуда кенг тарқалган (тахминан 146 мингта).\nЭслатиб ўтамиз, HTC компанияси Mobile World Congress 2015 кўргазмасида HTC Vive виртуал реаллик шлемларини тақдим қилган эди.\nТеглар: йирик Хитой Mobile сайтининг йилда мана